qundao/data-zh-poetry huggingface dataset:
哀江南
作者：钱澄之
朝代：明

太宰四朝遗，清风三十载。一秉南渡铨，期月遂得罪。既遭党人摈，还嗟国事殆。虏至阖城奔，公也入城待。所耻临难免，庶无见危悔。衣冠殉家庙，十日颜不改。忠义及仆夫，哀歌动横海。谁谓伯道孤？神明故长在！天下刘夫子，节义岂所论！直道朝廷黜，绝学海内奔。东南人才薮，贤者游其门。绝粒殉国难，七日息犹存。王生本高足，振袖赴清源。上书促夫子，先期于九原。三叹亦殒命，无愧知己言。王生义诚烈，夫子道益尊！詹事秀吴阊，扁舟拂袖早。诗酒怡良朋，丝竹娱遐抱。如何峰、泖间，不问入山道！胡尘渡江昏，姱修闭门保。辫发号国门，洁身赴池岛。腥风虽满城，沈沙独皓皓。人生足荣名，得死乃为宝。侯公薄仕宦，闭户天伦笃。介弟振南金，令子森昆玉。桃李遍江城，文章化风俗。狄氛一朝狂，名德苦见辱。仗节哲人先，象贤清白续。宁为芝兰摧，不同萧艾蓐。阖户以成仁，孤忠向谁告！磊落祁中丞，骨鲠豪强避。謇谔西台简，澄清东吴辔。东吴借开府，苦被党人忌。解组渡钱唐，胡马长驱至。膻氛虽未侵，洁身早为智。儿女空攀号，莫慰哲人意。浩浩托身澜，乘间乃得遂。袍笏俨平生，真气犹高视。学士好禅定，报国亦讲武。木天请缨出，志抗城下虏。厥功虽不成，天子髀尝拊。归田颇寓兵，还遭绛灌怒。义旗倡天都，严关飞鸟阻。一呼百万饷，侠哉新安贾。奸人半夜回，公志竟中沮。可怜江文学，奋身赴死所！大义激孤忠，肯为甘言取！一死报里人，不负平生许。考功人伦表，名德冠东南。物望被钩校，时议早抽簪。潜居泖水滨，轩户临清潭。与我开轩坐，羡此碧于蓝。曰予效怀沙，魂魄亮所甘！秋风马嘶急，斯言果不惭。贞白贻千秋，泖波同湛湛。吏部武肃裔，通籍甫弱冠。请养旋居庐，风雅窥周、汉。岂意永嘉徒，顿召戎狄乱！家世荷深恩，誓与国同难。破产壮士归，努力相国赞！诸将非战才，财匮师亦散！独有三儒生，对泣汾湖畔。田税蠲勿收，家书烧不看。震泽仓卒行，死生顷刻判！我来号其尸，从容出湍澜。小竖死持裾，截流随登岸。市人相聚观，啧啧发长叹！职方雅学武，临敌辄身先。芦中伏犀甲，时时夺戈船。大运既以非，孤军岂独全！阖门罹锋刃，栖身穷山巅。如何同袍友，机阱构宾筵！所悲壮志尽，宁惜一躯捐！亦有孙公子，帷幄共周旋。事败誓同归，难至耻苟全。面数负恩酋，言之罪通天。义气两无负，哀哉此二贤！昔有卢司马，才气当代雄。身骑生力驹，手挽五石弓。群贼奉首窜，命在破竹中。朝廷用不专，草草殒厥躬。介弟早登第，毅然哲兄风。弃家阳羡山，树帜太湖东。跃马亲搏战，斩获屡建功。马疲兵亦散，大命乃遽终！可怜司马家，一门著双忠。兄弟死国难，信与二颜同！我昔游钱塘，缟纻何缤纷。大行赋豪气，顾盼凌青云！呜呼钱塘破，抗义无一闻！吾子先几决，超然绝尘氛。临决亦有约，一死真伪分。贤偶殉所天，闺阁同清芬。哲兄奉寡母，抚尸悲且欣。闭门养亲志，饥寒甘卖文。卓哉此二陆，机、云安足云！黄子气萧瑟，颇悟微言旨。举业冠本朝，先辈谁可比！一第归著书，十年期读史。痛绝鼎湖髯，南渡徵不起！虏氛暗吴来，义旗空复指。侯氏何多仁，慷慨同日死！难弟亦捐躯，与子成连理。为谢经术儒，通经固如此！我闻章孝廉，罗源政不朽。簿书终日烦，琴书尚在手。去县三年馀，清风今满口。里居自乘城，胡来通国走。登陴者何人，一死誓所守！端坐待兵加，临锋引颈受。微躯许桑梓，吁嗟竟不负！顾侯尹钱塘，才气素英果。骄虏渡吴江，誓往邀其惰。中丞已郊迎，欲袒谁当左！妻孥笑指波，版籍泣投火。两膝屈不得，踞向穷庐坐。举幡士女号，请元门人裹。拜舞迎阶墀，独行庶不颇！孝廉素游侠，六艺兼文武。楼船驻太湖，敌至骤风雨。髵䰄满船头，羽箭大如柱。壮哉葛孝廉，一呼双睛努。手刃四、五人，群胡舌为吐。力尽乃自刭，既殁有馀怒。埋骨秋草中。千年长不腐！节义遍江东，皖人殊可丑。岂知刘广文，临难竟不苟！捧檄署泾县，胡来誓死守。城破何从容，赴井还携妇。又闻周广文，敢战敌为走。仓卒殒学宫，绝命刃在手。拔刃手不开，殉之庶无负。如何泾县亡，一时有二叟！麻生伟须眉，顾盼肃孤高。身长七尺馀，意气为人豪。置酒召宗族，誓不污腥臊。宗族数千人，一一勇带刀。宣城城尽闭，泾溪将屡逃。势去身见俘，衣冠赴市曹。绝命咏诗篇，慷慨色无挠。有志竟不成，吁嗟命所遭！吴王鸡坛雄，崛起树赤帜。学术虽非淳，才气岸然异。里人兴义兵，共推季子智。攘臂事从戎，空拳当铁骑。始愿岂捐躯，临危勇就义。头颅姜竿悬，巾帻俨未坠！生乎苦好名，一死庶无愧！新安初不守，仗节司李独。岂意衔须人，近出乌程族！妻女手自屠，终焉一剑伏。脰断不肯殊，抉吭以瞑目。尸听府吏裹，义动酋长哭！昔闻潘生言，凛焉毛发肃。我歌江南哀，哀绝为君续。
哀江南·其一
作者：钱澄之
朝代：明
体裁：古风

太宰四朝遗，清风三十载。一秉南渡铨，期月遂得罪。既遭党人摈，还嗟国事殆。虏至阖城奔，公也入城待。所耻临难免，庶无见危悔。衣冠殉家庙，十日颜不改。忠义及仆夫，哀歌动横海。谁谓伯道孤，神明故长在。
哀江南·其一
作者：钱澄之
朝代：明

太宰四朝遗，清风三十载。一秉南渡铨，期月遂得罪。既遭党人摈，还嗟国事殆。虏至阖城奔，公也入城待。所耻临难免，庶无见危悔。衣冠殉家庙，十日颜不改。忠义及仆夫，哀歌动横海。谁谓伯道孤？神明故长在！
哀江南·其七
作者：钱澄之
朝代：明
体裁：古风

考功人伦表，名德冠东南。物望被钩校，时议早抽簪。潜居泖水滨，轩户临清潭。与我开轩坐，羡此碧于蓝。曰予效怀沙，魂魄亮所甘。秋风马嘶急，斯言果不惭。贞白贻千秋，泖波同湛湛。
哀江南·其七
作者：钱澄之
朝代：明

考功人伦表，名德冠东南。物望被钩校，时议早抽簪。潜居泖水滨，轩户临清潭。与我开轩坐，羡此碧于蓝。曰予效怀沙，魂魄亮所甘！秋风马嘶急，斯言果不惭。贞白贻千秋，泖波同湛湛。
哀江南·其三
作者：钱澄之
朝代：明
体裁：古风

詹事秀吴阊，扁舟拂袖早。诗酒怡良朋，丝竹娱遐抱。如何峰、泖间，不问入山道。胡尘渡江昏，姱修闭户保。辫发号国门，洁身赴池岛。腥风虽满城，沉沙独皓皓。人生足荣名，得死乃为宝。
哀江南·其三
作者：钱澄之
朝代：明

詹事秀吴阊，扁舟拂袖早。诗酒怡良朋，丝竹娱遐抱。如何峰、泖间，不问入山道！胡尘渡江昏，姱修闭门保。辫发号国门，洁身赴池岛。腥风虽满城，沈沙独皓皓。人生足荣名，得死乃为宝。
哀江南·其九
作者：钱澄之
朝代：明
体裁：古风

职方雅好武，临敌辄身先。芦中伏犀甲，时时夺戈船。大运既以非，孤军岂独全。阖门罹锋刃，栖身穷山颠。如何同袍友，机阱构宾筵。所悲壮志尽，宁惜一躯捐。亦有孙公子，帷幄共周旋。事败誓同归，难至耻苟全。面数负恩酋，言之罪通天。义气两无负，哀哉此二贤。
哀江南·其九
作者：钱澄之
朝代：明

职方雅学武，临敌辄身先。芦中伏犀甲，时时夺戈船。大运既以非，孤军岂独全！阖门罹锋刃，栖身穷山巅。如何同袍友，机阱构宾筵！所悲壮志尽，宁惜一躯捐！亦有孙公子，帷幄共周旋。事败誓同归，难至耻苟全。面数负恩酋，言之罪通天。义气两无负，哀哉此二贤！昔有卢司马，才气当代雄。身骑生力驹，手挽五石弓。群贼奉首窜，命在破竹中。朝廷用不专，草草殒厥躬。介弟早登第，毅然哲兄风。弃家阳羡山，树帜太湖东。跃马亲搏战，斩获屡建功。马疲兵亦散，大命乃遽终！可怜司马家，一门著双忠。兄弟死国难，信与二颜同！
哀江南·其二
作者：钱澄之
朝代：明
体裁：古风

天下刘夫子，节义岂所论。直道朝廷黜，绝学海内奔。东南人才薮，贤者游其门。绝粒殉国难，七日息犹存。王生本高足，振袖赴清源。上书促夫子，先期于九原。三叹亦陨命，无愧知己言。王生义诚烈，夫子道益尊。
哀江南·其二
作者：钱澄之
朝代：明

天下刘夫子，节义岂所论！直道朝廷黜，绝学海内奔。东南人才薮，贤者游其门。绝粒殉国难，七日息犹存。王生本高足，振袖赴清源。上书促夫子，先期于九原。三叹亦殒命，无愧知己言。王生义诚烈，夫子道益尊！
哀江南·其五
作者：钱澄之
朝代：明
体裁：古风

磊落祁中丞，骨鲠豪强避。謇誇西台简，澄清东吴辔。东吴借开府，苦被党人忌。解组渡钱塘，胡马长驱至。膻氛虽末侵，洁身早为智。儿女空攀号，莫慰哲人意。浩浩托清澜，乘间乃得遂。袍笏俨平生，真气犹高规。
哀江南·其五
作者：钱澄之
朝代：明

磊落祁中丞，骨鲠豪强避。謇谔西台简，澄清东吴辔。东吴借开府，苦被党人忌。解组渡钱唐，胡马长驱至。膻氛虽未侵，洁身早为智。儿女空攀号，莫慰哲人意。浩浩托身澜，乘间乃得遂。袍笏俨平生，真气犹高视。
哀江南·其八
作者：钱澄之
朝代：明
体裁：古风

吏部武肃裔，通籍甫弱冠。请养旋居庐，风雅窥周、汉。岂意永嘉徒，顿召戎狄乱。家世荷深恩，誓与国同难。破产壮士归，努力相国赞。诸将非战才，财匮师亦散。独有三儒生，对泣汾湖畔。田税蠲勿收，家书烧不看。震泽仓卒行，死生俄顷判。我来号其尸，从容出湍澜。小竖死持裾，截流随登岸。市人相聚观，啧啧发长叹。
哀江南·其八
作者：钱澄之
朝代：明

吏部武肃裔，通籍甫弱冠。请养旋居庐，风雅窥周、汉。岂意永嘉徒，顿召戎狄乱！家世荷深恩，誓与国同难。破产壮士归，努力相国赞！诸将非战才，财匮师亦散！独有三儒生，对泣汾湖畔。田税蠲勿收，家书烧不看。震泽仓卒行，死生顷刻判！我来号其尸，从容出湍澜。小竖死持裾，截流随登岸。市人相聚观，啧啧发长叹！
哀江南·其六
作者：钱澄之
朝代：明
体裁：古风

学士好禅定，报国亦讲武。木天请缨出，志抗城下虏。厥功虽不成，天子髀尝拊。归田颇寓兵，还遭绛灌怒。义旗倡天都，严关飞鸟阻。一呼百万饷，侠哉新安贾。奸人半夜回，公志竟中沮。可怜江文学，奋身赴死所。大义激孤忠，肯为甘言取。一死报里人，不负平生许。
哀江南·其六
作者：钱澄之
朝代：明

学士好禅定，报国亦讲武。木天请缨出，志抗城下虏。厥功虽不成，天子髀尝拊。归田颇寓兵，还遭绛灌怒。义旗倡天都，严关飞鸟阻。一呼百万饷，侠哉新安贾。奸人半夜回，公志竟中沮。可怜江文学，奋身赴死所！大义激孤忠，肯为甘言取！一死报里人，不负平生许。
哀江南·其十
作者：钱澄之
朝代：明

我昔游钱塘，缟纻何缤纷。大行赋豪气，顾盼凌青云！呜呼钱塘破，抗义无一闻！吾子先几决，超然绝尘氛。临决亦有约，一死真伪分。贤偶殉所天，闺阁同清芬。哲兄奉寡母，抚尸悲且欣。闭门养亲志，饥寒甘卖文。卓哉此二陆，机、云安足云！
哀江南·其十
作者：钱澄之
朝代：明
体裁：古风

昔有卢司马，才气当代雄。身骑生力驹，手挽五石弓。群贼奉首窜，命在破竹中。朝廷用不专，草草殒厥躬。介弟早登第，毅然哲兄风。弃家阳羡山，树帜太湖东。跃马亲搏战，斩获屡建功。马疲兵亦散，大命乃遽终。可怜司马家，一门著双忠。兄弟死国难，信与二颜同。
哀江南·其十一
作者：钱澄之
朝代：明
体裁：古风

我昔游钱塘，缟纻何缤纷。大行赋豪气，顾盼凌青云。呜呼钱塘破，抗义无一闻。吾子先几决，超然绝尘氛。临决亦有约，一死真伪分。贤偶殉所天，闺阁同清芬。哲兄奉寡母，抚尸悲且欣。闭门养亲志，饥寒甘卖文。卓哉此二陆，机云安足云。
哀江南·其十一
作者：钱澄之
朝代：明

黄子气萧瑟，颇悟微言旨。举业冠本朝，先辈谁可比！一第归著书，十年期读史。痛绝鼎湖髯，南渡徵不起！虏氛暗吴来，义旗空复指。侯氏何多仁，慷慨同日死！难弟亦捐躯，与子成连理。为谢经术儒，通经固如此！
哀江南·其十七
作者：钱澄之
朝代：明

吴王鸡坛雄，崛起树赤帜。学术虽非淳，才气岸然异。里人兴义兵，共推季子智。攘臂事从戎，空拳当铁骑。始愿岂捐躯，临危勇就义。头颅姜竿悬，巾帻俨未坠！生乎苦好名，一死庶无愧！
哀江南·其十七
作者：钱澄之
朝代：明
体裁：古风

麻生伟须眉，顾盼肃孤高。身长七尺馀，意气为人豪。置酒召宗族，誓不污腥臊。宗族数千人，一一勇带刀。宣城城昼开，泾溪将屡逃。势去身见俘，衣冠赴市曹。绝命咏诗篇，慷慨色无挠。有志竟不成，吁嗟命所遭。
哀江南·其十三
作者：钱澄之
朝代：明
体裁：古风

我闻章孝廉，罗源政不朽。簿书终日繁，琴酒常在手。去县三年馀，清风今满口。里居自乘城，胡来通国走。登陴者何人，一死誓所守。端坐待兵加，临锋引颈受。微躯许桑梓，吁嗟竟不负。
哀江南·其十三
作者：钱澄之
朝代：明

顾侯尹钱塘，才气素英果。骄虏渡吴江，誓往邀其惰。中丞已郊迎，欲袒谁当左！妻孥笑指波，版籍泣投火。两膝屈不得，踞向穷庐坐。举幡士女号，请元门人裹。拜舞迎阶墀，独行庶不颇！
哀江南·其十九
作者：钱澄之
朝代：明
体裁：古风

新安初不守，仗节司李独。岂意衔须人，近出乌程族。妻女手自屠，终焉一剑伏。脰断不肯殊，抉吭以瞑目。尸听府吏裹，义动酋长哭。昔闻潘生言，凛焉毛发肃。我歌江南哀，哀绝为君绩。
哀江南·其十二
作者：钱澄之
朝代：明

我闻章孝廉，罗源政不朽。簿书终日烦，琴书尚在手。去县三年馀，清风今满口。里居自乘城，胡来通国走。登陴者何人，一死誓所守！端坐待兵加，临锋引颈受。微躯许桑梓，吁嗟竟不负！
哀江南·其十二
作者：钱澄之
朝代：明
体裁：古风

黄子气萧瑟，颇悟微言旨。举业冠本朝，先辈谁可比。一第归著书，十年期读史。痛绝鼎湖髯，南渡徵不起。虏氛暗吴来，义旗空复指。侯氏何多仁，慷慨同日死。难弟亦捐躯，与子成连理。为谢经术儒，通经固如此。
哀江南·其十五
作者：钱澄之
朝代：明
体裁：古风

孝廉素游侠，六艺兼文武。楼船驻太湖，敌至骤风雨。髵䰄满船头，羽箭大如柱。壮哉葛孝廉，一呼双睛努。手刃四、五人，群胡舌为吐。力尽乃自颈，既殁有馀怒。埋骨秋草中，千年长不腐。
哀江南·其十五
作者：钱澄之
朝代：明

节义遍江东，皖人殊可丑。岂知刘广文，临难竟不苟！捧檄署泾县，胡来誓死守。城破何从容，赴井还携妇。又闻周广文，敢战敌为走。仓卒殒学宫，绝命刃在手。拔刃手不开，殉之庶无负。如何泾县亡，一时有二叟！
哀江南·其十八
作者：钱澄之
朝代：明
体裁：古风

吴生鸡坛雄，崛起树亦帜。学术虽非淳，才气岸然异。里人兴义兵，共推季子智。攘臂事从戎，空拳当铁骑。始愿岂捐躯，临危勇就义。头颅藁竿悬，巾帻俨未坠。生平苦好名，一死庶无愧。
哀江南·其十八
作者：钱澄之
朝代：明

新安初不守，仗节司李独。岂意衔须人，近出乌程族！妻女手自屠，终焉一剑伏。脰断不肯殊，抉吭以瞑目。尸听府吏裹，义动酋长哭！昔闻潘生言，凛焉毛发肃。我歌江南哀，哀绝为君续。
哀江南·其十六
作者：钱澄之
朝代：明
体裁：古风

节义遍江东，皖人殊可丑。岂知刘广文，临难竟不苟。捧檄署泾县，胡来誓死守。城破何从容，赴井还携妇。又闻周广文，敢战敌为走。仓卒殒学宫，绝命刃在手。拔刃手不开，殉之庶无负。如何泾县亡，一时有二叟。
哀江南·其十六
作者：钱澄之
朝代：明

麻生伟须眉，顾盼肃孤高。身长七尺馀，意气为人豪。置酒召宗族，誓不污腥臊。宗族数千人，一一勇带刀。宣城城尽闭，泾溪将屡逃。势去身见俘，衣冠赴市曹。绝命咏诗篇，慷慨色无挠。有志竟不成，吁嗟命所遭！
哀江南·其十四
作者：钱澄之
朝代：明

孝廉素游侠，六艺兼文武。楼船驻太湖，敌至骤风雨。髵䰄满船头，羽箭大如柱。壮哉葛孝廉，一呼双睛努。手刃四、五人，群胡舌为吐。力尽乃自刭，既殁有馀怒。埋骨秋草中。千年长不腐！
哀江南·其十四
作者：钱澄之
朝代：明
体裁：古风

顾侯尹钱塘，才气素英果。骄虏渡吴江，誓往邀其惰。中丞已郊迎，欲袒谁当左。妻孥笑指波，版籍泣投火。两膝屈不得，踞向穹庐坐。举幡士女号，请元门人裹。拜舞盈阶墀，独行庶不颇。
哀江南·其四
作者：钱澄之
朝代：明
体裁：古风

侯公薄仕宦，闭户天伦笃。介弟振南金，令子森昆玉。桃李遍江城，文章化风俗。狄氛一朝狂，名德苦见辱。仗节哲人先，象贤清白续。宁为芝兰摧，不同萧艾蓐。阖户以成仁，孤忠向谁告。
哀江南·其四
作者：钱澄之
朝代：明

侯公薄仕宦，闭户天伦笃。介弟振南金，令子森昆玉。桃李遍江城，文章化风俗。狄氛一朝狂，名德苦见辱。仗节哲人先，象贤清白续。宁为芝兰摧，不同萧艾蓐。阖户以成仁，孤忠向谁告！
哀济南为纫兰阁作
作者：钱澄之
朝代：明
体裁：古风

东风雪雹酒盏大，济南一夜奴打破。血作黄河水不流，官吏三千无一个。方伯夫人同日死，呱呱黄口尸边饿。夫人荣贵出名家，金屋豪华谁敢过。著书拟续婕妤稿，成诗不拾昭容唾。姊妹文史江左传，纫兰遗集无人和。可惜风流一代尽，玉树僵同马骨卧。亲戚掩面向东啼，落日招魂作楚些。
哀越诗
作者：钱澄之
朝代：明

总戎使节驻南湖，更会军容万舳舻。共拟返旗枭二竖，即看传檄号三吴。江城有险应先据，越国行成且缓图。底事金缯饱搜索，望尘舞蹈作前驱！金陵王气已应终，马相旌麾向越中。北狩君王空有恨，南来太后且论功。孔苌建议诛夷甫，玄礼何雠戮国忠！底事杭州三学士，不闻请剑有陈东！
哀越诗·其一
作者：钱澄之
朝代：明
体裁：七言律诗

总戎使节驻南湖，更会军容万舳舻。共拟返旗枭二竖，即看传檄号三吴。江城有险应先据，越国行成且缓图。底事金缯饱搜索，望尘舞蹈作前驱。
哀越诗·其一
作者：钱澄之
朝代：明

总戎使节驻南湖，更会军容万舳舻。共拟返旗枭二竖，即看传檄号三吴。江城有险应先据，越国行成且缓图。底事金缯饱搜索，望尘舞蹈作前驱！
哀越诗·其二
作者：钱澄之
朝代：明
体裁：七言律诗

金陵王气已应终，马相旌麾向越中。北狩君王空有恨，南来太后且论功。孔苌建议诛夷甫，玄礼何雠戮国忠。底事杭州三学士，不闻请剑有陈东。
哀越诗·其二
作者：钱澄之
朝代：明

金陵王气已应终，马相旌麾向越中。北狩君王空有恨，南来太后且论功。孔苌建议诛夷甫，玄礼何雠戮国忠！底事杭州三学士，不闻请剑有陈东！
哀邵武
作者：钱澄之
朝代：明
体裁：古风

我行樵川道，十日无鸡声。篱欹路亦断，麦死田未耕。野雀噪虚灶，炊绝何由生。有翁草间伏，见人如鸟惊。屡唤不回首，恐是豫章兵。豫章兵亦锐，主将亦有名。今春大出师，曾一近郡城。是时义声震，志在开门迎。城外忽奔北，势溃无枝撑。可怜内附者，锋刃骈首婴。攻城既失利，攻野肆掠搒。居积既以尽，搜括罄瓶罂。此岂主将过，或未纪律明。嗟哉乌合众，约法安能行。
哀邵武
作者：钱澄之
朝代：明

我行樵川道，十日无鸡声。篱欹路亦断，麦死田未耕。野雀噪虚灶，炊绝何由生！有翁草间伏，见人如鸟惊。屡唤不回首，恐是豫章兵。豫章兵亦锐，主将亦有名。今春大出师，曾一近郡城。是时义声震，志在开门迎。城外忽奔北，势溃无支撑。可怜内附者，锋刃骈首婴！攻城既失利，攻野肆搒掠。居积既以尽，搜括罄瓶罂。此岂主将过，或未纪律明。嗟哉乌合众，约法安能行！
哭仲兄湘之翁·其一
作者：钱澄之
朝代：明
体裁：五言律诗

不见吾兄久，存亡迥欲迷。孤儿谋食去，寡女闭门啼。竹补常来径，蔬荒旧种畦。安仁衔恤处，今日与同栖。
哭仲兄湘之翁·其三
作者：钱澄之
朝代：明
体裁：五言律诗

频岁风波恶，行藏苦劝余。也知兄渐老，特搆屋同居。龛设将供主，窗分拟读书。落成曾不入，半壁至今虚。
哭仲兄湘之翁·其二
作者：钱澄之
朝代：明
体裁：五言律诗

斗室栖身处，叩门日几回。诗成背客写，茶熟盼余来。衣箧分都尽，书箱锁未开。几时不忍到，雨滴一房苔。
哭仲驭墓·其一
作者：钱澄之
朝代：明
体裁：七言律诗

胥山南去墓门开，长伴双亲慰夜台。二十七年留我在，一千馀里哭君来。凄凉忍听伤心句，点滴曾沾酹酒杯。自念平生无负汝，许多情绪向谁哀。
哭仲驭墓·其二
作者：钱澄之
朝代：明
体裁：七言律诗

吾兄高节已千秋，老友重来痛不休。门锁临溪空第宅，径荒负郭旧林丘。遗书满屋残谁捡，佳句随身散未收。最是九原幽恨事，空馀双泪洒松楸。
哭会稽董孝荩
作者：钱澄之
朝代：明

苍梧瘴疠连朝恶，终日哭人泪未乾！万里避胡同作客，一时归汉尔无官！孤舟得病扶持少，蛮郡求医药饵难！垂死尚祈诗瞑目，诗传泉下益悲酸！
哭会稽董孝荩
作者：钱澄之
朝代：明
体裁：七言律诗

苍梧瘴疠连朝恶，终日哭人泪末乾。万里避胡同作客，一时归汉尔无官。孤舟得病扶持少，蛮郡求医药饵难。垂死尚祈诗瞑日，诗传泉下益悲酸。
哭同年杨庶常三首
作者：钱澄之
朝代：明

之子黔阳彦，同门最少年。主恩伤贾谊，吾道失颜渊！纱帐频联坐，花砖亦比肩。修文宁不足，夺我玉堂仙！才惊君卧病，易箦即兹辰！不问维摩疾，谁知原宪贫！苔痕侵枕席，药物吝同人！握手床前诀，伤心托老亲！八人三散失，尔殁更萧条！素幔孤灯耿，桐棺万里遥。名成多难日，死在圣明朝。身后毋劳念，君恩敢代徼！
哭同年杨庶常三首·其一
作者：钱澄之
朝代：明
体裁：五言律诗

之子黔阳彦，同门最少年。主恩伤贾谊，吾道失颜渊。纱帐频联坐，花砖亦比肩。修文宁不足，夺我玉堂仙。
哭同年杨庶常三首·其一
作者：钱澄之
朝代：明

之子黔阳彦，同门最少年。主恩伤贾谊，吾道失颜渊！纱帐频联坐，花砖亦比肩。修文宁不足，夺我玉堂仙！
哭同年杨庶常三首·其三
作者：钱澄之
朝代：明
体裁：五言律诗

八人三散失，尔殁更萧条。素幔孤灯耿，桐棺万里遥。名成多难日，死在圣明朝。身后毋劳念，君恩敢代徼。
哭同年杨庶常三首·其三
作者：钱澄之
朝代：明

八人三散失，尔殁更萧条！素幔孤灯耿，桐棺万里遥。名成多难日，死在圣明朝。身后毋劳念，君恩敢代徼！
哭同年杨庶常三首·其二
作者：钱澄之
朝代：明
体裁：五言律诗

才惊君卧病，易箦即兹辰。不问维摩疾，谁知原宪贫。苔痕侵枕席，药物吝同人。握手床前诀，伤心托老亲。
哭同年杨庶常三首·其二
作者：钱澄之
朝代：明

才惊君卧病，易箦即兹辰！不问维摩疾，谁知原宪贫！苔痕侵枕席，药物吝同人！握手床前诀，伤心托老亲！
哭家兄幼安·其一
作者：钱澄之
朝代：明
体裁：七言律诗

霪雨淹春春不晴，春晴几日已清明。酒浇新冢无人迹，庭掩灵帷少哭声。陌上农忙争播谷，枝头鸟闹早催耕。野花墙角边山路，独欠吾兄课种行。
哭家兄幼安·其三
作者：钱澄之
朝代：明
体裁：七言律诗

四十才过已倦游，诗狂酒态一时休。也闻多病偏宜寿，底事当歌不解愁。入俗常防兄弟笑，问田深讳子孙谋。临池拟搆三间屋，枕被同床愿未酬。
哭家兄幼安·其二
作者：钱澄之
朝代：明
体裁：七言律诗

乱来早弃旧青毡，减尽平生兴可怜。城市十年踪已绝，西南万里眼空悬。病因身死方知笃，里以人亡始叹贤。好友夜台先作主，论心犹得慰黄泉。
哭峡江曾二云老师
作者：钱澄之
朝代：明

凶问初传暗里惊，闽关趼足为谁行？踏穿岭表三山近，望到天隅一柱倾！沧海未能容信国，白头毕竟丧真卿！同时义士吞声泣，不为门墙独惨情！冰蘖清风海内望，至今遗爱泣闽乡。身栖绝岛思存宋，梦入先朝只辅唐。闾里自来臣节著，家门都为国恩亡。相随犹有雏孙在，此日巢倾若与藏！有客乘风自厦门，灵光孤殿岿然存。阃权海上尊元老，封事天南动至尊。蜡诏未叨明主赐，麻纶犹出上皇恩。新衔鹊印随颁给，曾慰孤臣万里心。昔岁谬叨漳浦荐，主恩特诏试天官。书生不以先容进，国士偏承破格看。一命滥参延郡幕，三年窃戴侍臣冠。同时知己捐躯尽，每念师恩泪未乾！
哭峡江曾二云老师·其一
作者：钱澄之
朝代：明
体裁：七言律诗

凶问初传暗里惊，闽关趼足为谁行。踏穿岭表三山近，望到天隅一柱倾。沧海未能容信国，白头毕竟丧真卿。同时义士吞声泣，不为门墙独惨情。
哭峡江曾二云老师·其一
作者：钱澄之
朝代：明

凶问初传暗里惊，闽关趼足为谁行？踏穿岭表三山近，望到天隅一柱倾！沧海未能容信国，白头毕竟丧真卿！同时义士吞声泣，不为门墙独惨情！
哭峡江曾二云老师·其三
作者：钱澄之
朝代：明
体裁：七言律诗

有客乘风自厦门，灵光孤殿岿然存。阃权海上尊元老，封事天南动至尊。蜡诏未叨明主赐，麻纶犹出上皇恩。新衔鹊印随颁给，曾慰孤臣万里心。
哭峡江曾二云老师·其二
作者：钱澄之
朝代：明
体裁：七言律诗

冰蘖清风海内望，至今遗爱泣闽乡。身栖绝岛思存宋，梦入先朝只辅唐。闾里自来臣节著，家门都为国恩亡。相随犹有雏孙在，此日巢倾若与藏。
哭峡江曾二云老师·其二
作者：钱澄之
朝代：明

冰蘖清风海内望，至今遗爱泣闽乡。身栖绝岛思存宋，梦入先朝只辅唐。闾里自来臣节著，家门都为国恩亡。相随犹有雏孙在，此日巢倾若与藏！
哭峡江曾二云老师·其四
作者：钱澄之
朝代：明
体裁：七言律诗

昔岁谬叨漳浦荐，主恩特诏试天官。书生不以先容进，国士偏承破格看。一命滥参延郡幕，三年窃戴侍臣冠。同时知己捐躯尽，每念师恩泪未乾。
哭峡江曾二云老师·其四
作者：钱澄之
朝代：明

昔岁谬叨漳浦荐，主恩特诏试天官。书生不以先容进，国士偏承破格看。一命滥参延郡幕，三年窃戴侍臣冠。同时知己捐躯尽，每念师恩泪未乾！
哭张司马四首
作者：钱澄之
朝代：明

负郭秋灯聚草堂，江头送别色凄凉。申胥复楚功难就，张悌捐躯志竟偿！报国正宜留热血，完名何苦殉危疆？天涯屈指奇男子，忆尔雄姿泪几行！下笔真惊倚马奇，逢君酒后兴何悲！雄文不草收京檄，绝命空传骂贼诗！七日忍饥还唱和，九原有伴足追随。樽前怪尔须髯戟，长似睢阳嚼齿时。榕江大帅已全奔，坚卧要谁驻壁门。好养健儿曾吮血，更无弱息与招魂！老妻浅土何人葬？遗稿烽中几册存！敢信江陵遂不祀，荆州或有相公孙！并马江头向碧岑，星岩龙隐日追寻。看君摇笔须眉动，把我新诗泣涕吟。难后尚随门下吏，箧中长宝故人簪。同人属和张、瞿韵，几度拈来痛不任！
哭张司马四首·其一
作者：钱澄之
朝代：明

负郭秋灯聚草堂，江头送别色凄凉。申胥复楚功难就，张悌捐躯志竟偿！报国正宜留热血，完名何苦殉危疆？天涯屈指奇男子，忆尔雄姿泪几行！
哭张司马四首·其三
作者：钱澄之
朝代：明

榕江大帅已全奔，坚卧要谁驻壁门。好养健儿曾吮血，更无弱息与招魂！老妻浅土何人葬？遗稿烽中几册存！敢信江陵遂不祀，荆州或有相公孙！
哭张司马四首·其二
作者：钱澄之
朝代：明

下笔真惊倚马奇，逢君酒后兴何悲！雄文不草收京檄，绝命空传骂贼诗！七日忍饥还唱和，九原有伴足追随。樽前怪尔须髯戟，长似睢阳嚼齿时。
哭张司马四首·其四
作者：钱澄之
朝代：明

并马江头向碧岑，星岩龙隐日追寻。看君摇笔须眉动，把我新诗泣涕吟。难后尚随门下吏，箧中长宝故人簪。同人属和张、瞿韵，几度拈来痛不任！
哭徐孝先·其一
作者：钱澄之
朝代：明
体裁：五言律诗

忆昨相持哭，初逢扶榇归。那知不尽泪，今又为君挥。嗣子床前弱，交亲户外稀。忠魂长已矣，寡母欲谁依。
哭徐孝先·其二
作者：钱澄之
朝代：明
体裁：五言律诗

万里还乡志，翻成呕血徂。老亲犹暴露，孝子竟捐躯。薄俗遂如此，苍天何处呼。飘零遗稿在，尚秘枕中无。
哭晏云章
作者：钱澄之
朝代：明
体裁：七言律诗

春官同舍饶文藻，自入苍梧涕泪频。蹭蹬昨年垂翅客，伶仃今日白头亲。哭声万里孤舟夜，墓草千秋五岭春。海内词坛零落尽，唱酬此后更何人。
哭晏云章
作者：钱澄之
朝代：明

春官同舍饶文藻，自入苍梧涕泪频！蹭蹬昨年垂翅客，伶仃今日白头亲！哭声万里孤舟夜，墓草千秋五岭春。海内词坛零落尽，唱酬此后更何人！
哭曹能始先生
作者：钱澄之
朝代：明
体裁：七言律诗

颜远诗名四十年，风流今借义声传。独留霜发还家庙，不逐潮头上海船。万卷书随神女散，一家忠动敌人怜。九原绝少同乡伴，犹赖延平太守贤。
哭曹能始先生
作者：钱澄之
朝代：明

颜远诗名四十年，风流今借义声传。独留霜发还家庙，不遂潮头上海船。万卷书随神女散，一家忠动敌人怜。九原绝少同乡伴，犹赖延平太守贤。
哭漳浦师
作者：钱澄之
朝代：明

宣麻几日点朝班，谁遣单车自出关？久信赤符成两汉，空佔紫盖照三山！总戎已弃全军遁，丞相何难匹马还。长啸请缨虚有愿，惟馀涕泪洒龙颜！去岁吴门已变名，市中卖饼识邠卿。曾将逃死嗤张俭，何取狂生荐祢衡！南极有星通夜动，天隅一柱早时倾。入关狼狈音容阻，回首铜山哭几声！二月长干天昼昏，都人争举李膺幡。笑将涕泪酬知己，坐索衣冠谢主恩。无路请还先轸首，何人招返屈原魂！当年北寺留皮骨，此日南朝仗尔存！
哭漳浦师·其一
作者：钱澄之
朝代：明
体裁：七言律诗

宣麻几日点朝班，谁遣单车自出关。久信赤符成两汉，空占紫盖照三山。总戎已弃全军遁，丞相何难匹马还。长啸请缨虚有愿，惟馀涕泪洒龙颜。
哭漳浦师·其一
作者：钱澄之
朝代：明

宣麻几日点朝班，谁遣单车自出关？久信赤符成两汉，空佔紫盖照三山！总戎已弃全军遁，丞相何难匹马还。长啸请缨虚有愿，惟馀涕泪洒龙颜！
哭漳浦师·其三
作者：钱澄之
朝代：明
体裁：七言律诗

二月长干天昼昏，都人争举李膺幡。笑将涕泪酬知己，坐索衣冠谢主恩。无路请还先轸首，何人招返屈原魂。当年北寺留皮骨，此日南朝仗尔存。
哭漳浦师·其三
作者：钱澄之
朝代：明

二月长干天昼昏，都人争举李膺幡。笑将涕泪酬知己，坐索衣冠谢主恩。无路请还先轸首，何人招返屈原魂！当年北寺留皮骨，此日南朝仗尔存！
哭漳浦师·其二
作者：钱澄之
朝代：明
体裁：七言律诗

去岁吴门已变名，市中卖饼识邠卿。曾将逃死嗤张俭，何取狂生荐祢衡。南极有星通夜动，天隅一柱早时倾。入关狼狈音容阻，回首铜山哭几声。
哭漳浦师·其二
作者：钱澄之
朝代：明

去岁吴门已变名，市中卖饼识邠卿。曾将逃死嗤张俭，何取狂生荐祢衡！南极有星通夜动，天隅一柱早时倾。入关狼狈音容阻，回首铜山哭几声！
哭留守公四章
作者：钱澄之
朝代：明

桂林陷后屡登陴，此日孤城岂更支！坐啸但凭天意稳，痴忠不信粤疆危！也知滇帅空邀饷，却恨焦侯远驻师！闻有七人同日死，张髯以外定为谁！林生夜梦巨舟沈，独有吴郎水未侵。幕下几人能脱网，危时早计岂成擒！可怜供帐盘餐却，犹许累囚唱和吟。司马奋髯公击节，从容激烈两同心。仙翁授记有玄机，为说扶公返旧扉。共信锦衣思结伴，讵知马革是「荣归」！慈孙收血奔难到，爱子趋庭志已违！传说吴江杨义士，窃携骸骨出重围。天隅文物仗公存，多士从龙半在门。疏拙无因频荷荐，圣明不用亦衔恩。特乘休沐趋戎慕，为献新诗赏直言。回忆虞山高宴夜，桂华明月最伤魂！
哭留守公四章·其一
作者：钱澄之
朝代：明

桂林陷后屡登陴，此日孤城岂更支！坐啸但凭天意稳，痴忠不信粤疆危！也知滇帅空邀饷，却恨焦侯远驻师！闻有七人同日死，张髯以外定为谁！
哭留守公四章·其三
作者：钱澄之
朝代：明

仙翁授记有玄机，为说扶公返旧扉。共信锦衣思结伴，讵知马革是「荣归」！慈孙收血奔难到，爱子趋庭志已违！传说吴江杨义士，窃携骸骨出重围。
哭留守公四章·其二
作者：钱澄之
朝代：明

林生夜梦巨舟沈，独有吴郎水未侵。幕下几人能脱网，危时早计岂成擒！可怜供帐盘餐却，犹许累囚唱和吟。司马奋髯公击节，从容激烈两同心。
哭留守公四章·其四
作者：钱澄之
朝代：明

天隅文物仗公存，多士从龙半在门。疏拙无因频荷荐，圣明不用亦衔恩。特乘休沐趋戎慕，为献新诗赏直言。回忆虞山高宴夜，桂华明月最伤魂！
哭胡临海子兑
作者：钱澄之
朝代：明
体裁：五言律诗

之官频聚首，临发觉心悲。病势人传久，除书客见疑。儿方扶榇至，母尚倚闾思。割俸编诗愿，同乡更仗谁。
哭胡星卿·其一
作者：钱澄之
朝代：明
体裁：七言律诗

不见吾兄已六年，去冬忽漫有书传。交游屈指情亲少，老大惊心契阔偏。思续旧游伤岁晚，拟承清诲在春前。差池两月成今昔，望断青山哭墓田。
哭胡星卿·其三
作者：钱澄之
朝代：明
体裁：七言律诗

雨过沙街驯象门，朝朝携手破苔痕。同心渐失青山冷，双眼徒穿白日昏。稚子可能传笔研，老妻谁为给饔飧。孤坟指去肠堪断，不忍重寻避世村。
哭胡星卿·其二
作者：钱澄之
朝代：明
体裁：七言律诗

公主坟园早析居，蹒跚相访竹间庐。一贫彻骨身偏健，万事伤心兴有馀。乱日家门常不保，老年意气已应除。八旬无恙徼天幸，祇怪同人迹渐疏。
哭董紫帽
作者：钱澄之
朝代：明
体裁：五言排律

蛮乡淹瘴疠，闽海共艰难。皮骨殊方老，神情白昼寒。辞荣求远使，破格拜天官。报国时甘忤，思亲泪未乾。九原留鬓发，万古葬衣冠。久蓄南还橐，开箱不忍看。
哭董紫？
作者：钱澄之
朝代：明

蛮乡淹瘴疠，闽海共艰难。皮骨殊方老，神情白昼寒。辞荣求远使，破格拜天官。报国时甘忤，思亲泪未乾！九原留鬓发，万古葬衣冠。久蓄南还橐，开箱不忍看！
哭藏野上人
作者：钱澄之
朝代：明
体裁：五言律诗

上人违几日，灵骨已归山。破衲禅堂估，空房监院关。琴怜双耳废，缘怪一钱悭。普德门前路，从今罢往还。
哭费司理死难雷州
作者：钱澄之
朝代：明
体裁：五言律诗

海南城破日，殉难独雷州。大节同时抗，孤忠一死优。铅山家早破，蛮郡骨谁收。知己恩难负，如君志已酬。
哭费司理死难雷州
作者：钱澄之
朝代：明

海南城破日，殉难独雷州。大节同时抗，孤忠一死优！铅山家早破，蛮郡骨谁收？知己恩难负，如君志已酬！
哭鉴在
作者：钱澄之
朝代：明
体裁：七言律诗

吴生展转桂林间，望见霓旌尚拟攀。已弃室家奔象郡，竟捐骸骨葬虞山。传闻未定何时死，论志原知不肯还。笑我归为乡里贱，馀生偷得几年閒。
哭陈胤倩·其一
作者：钱澄之
朝代：明
体裁：七言律诗

二十年来客帝畿，空馀灵旐返山扉。游于垂老真宜倦，病到临危不及归。河路间关移榇远，交亲寂寞助丧稀。哭君还自伤迟暮，江国今存几布衣。
哭陈胤倩·其二
作者：钱澄之
朝代：明
体裁：七言律诗

未衰早见发全新，酒后挥毫彻夜频。卖赋举家皆待哺，谋生半世祇成贫。帷前哭踊嗟犹子，身后经营仗故人。捡点遗篇增涕泪，总由此道损心神。
善哉行
作者：钱澄之
朝代：明
体裁：乐府曲辞

来日大难，袖短衣单。泛舟洪波，不知水寒。白虎迎跪，叱之开关。上帝诏见，握手喜欢。抱持玉女，游戏云端。仙人奉丹，各受一盘。黄鹄摩天，高不可攀。堕地折翼，鸣声悲酸。张汤酷吏，死无馀赀。霍氏破家，智者先知。羡彼方士，访药三山。载童男女，入海不还。
喜姚经三成进士
作者：钱澄之
朝代：明
体裁：七言律诗

才子高科及壮年，看君意气转萧然。拈诗句就衔杯里，作画心窥用笔先。莫厌刑名官近俗，应知山水郡多缘。道人经学无人识，望汝流通使世传。
喜孝起七夕纳姬
作者：钱澄之
朝代：明
体裁：七言律诗

谢家兰玉旧盈庭，且幸霜凋未尽零。为选宜男蕃子姓，更劳大妇访娉婷。黄姑河畔看新月，乌鹊桥头让小星。草际螽斯偏应候，夜深吟诵已堪听。
喜徐立斋复任御史大夫·其一
作者：钱澄之
朝代：明
体裁：七言律诗

赐环顿复旧簪裾，中外欢腾命下初。殿上班齐争检点，车前驺众早芟除。双藤仍倚萧条户，万卷难抛笔削书。到日再瞻台内柏，五年霜后更何如。
喜徐立斋复任御史大夫·其三
作者：钱澄之
朝代：明
体裁：七言律诗

架上图书压五车，半年留寓邺侯家。窗昏辍卷才邀饮，午倦偷閒一灌花。史学日深经术贯，宦情已倦圣恩加。勋名外有无穷事，好及颠毛尚未华。
喜徐立斋复任御史大夫·其二
作者：钱澄之
朝代：明
体裁：七言律诗

严冷那能与世宜，风裁毕竟帝深知。共惊天意殊难料，若论舆情已觉迟。驺卒早来呵道起，吏人如旧上班随。都堂岂是君家宅，兄弟轮居事亦奇。
喜徐立斋复任御史大夫·其四
作者：钱澄之
朝代：明
体裁：七言律诗

野老焉知仕宦荣，朝廷举错也关情。权能操纵吾先觉，恩出寻常众始惊。执法漫劳增意气，振纲原不事纷更。台端独坐官邪儆，我亦馀年乐太平。
喜晤陆翼王·其一
作者：钱澄之
朝代：明
体裁：五言律诗

官舍期先失，江城讯枉通。祇知吾计拙，何意尔途穷。时命自然谬，生涯大抵同。故人相待久，早去趁秋风。
喜晤陆翼王·其二
作者：钱澄之
朝代：明
体裁：五言律诗

徒步怜吾老，旅居怪尔偏。书于何处借，昼复几回眠。著述晚尤慎，见闻真始传。此来少问难，深觉负馀年。
喜达行在二十韵
作者：钱澄之
朝代：明
体裁：五言排律

异域疑终老，生归吾岂望。谁怜灰劫后，重见曜灵光。祇讶魂超越，犹愁梦渺茫。饥寒来北海，涕泪睹南阳。日出明宫阙，云低抱苑墙。朝廷遂礼乐，我辈竟冠裳。诸将鸣鞭锐，千官佩玉锵。避车多豸绣，骑马有貂珰。访旧勋俱大，逢儿我并长。去珠还入掌，断雁再随行。趋陛肘时露，陈书指欲僵。故人相问讯，童仆转凄凉。发向僧居保，颜从虎穴苍。赖将诗过日，但忆笋堪肠。濯足通身暖，寻医百节伤。屩穿知步履，肩袒验刀疮。已慰玉关愿，宁劳属国偿。解装存笔砚，纪事足篇章。钓艇三人酒，茅庵一月粮。此生依辇跸，歌咏六龙傍。
喜达行在二十韵
作者：钱澄之
朝代：明

异域疑终老，生归吾岂望！谁怜灰劫后，重见曜灵光！祗讶魂超越，犹愁梦渺茫。饥寒来北海，涕泪睹南阳。日出明宫阙，云低抱苑墙。朝廷遂礼乐，我辈竟冠裳！诸将鸣鞭锐，千官佩玉锵。避车多豸绣，骑马有貂珰。访旧勋俱大，逢儿我并长！去珠还入掌，断雁再随行。趋陛肘时露，陈书指欲僵。故人相问讯，童仆转凄凉！发向僧居保，颜从虎穴苍。赖将诗过日，但忆笋堪肠。濯足通身暖，寻医百节伤。屩穿知步履，肩袒验刀疮。已慰玉关愿，宁劳属国偿！解装存笔砚，纪事足篇章。钓艇三人酒，茅庵一月粮。此生依辇跸，歌咏六龙傍。
喜闻吴鉴在御史持斧粤西
作者：钱澄之
朝代：明
体裁：七言律诗

艰难逐伴向南天，铜柱霜威度岭传。鬓发可怜庾信老，勋名已让祖生先。嗟予虎穴潜踪日，正尔骢车揽辔年。霄汉有君吾且逸，好依柏府纵高眠。
喜闻吴鉴在御史持斧粤西
作者：钱澄之
朝代：明

艰难逐伴向南天，铜柱霜威度岭传。鬓发可怜庾信老，勋名已让祖生先！嗟予虎穴潜踪日，正尔骢车揽辔年。霄汉有君吾且逸，好依柏府纵高眠。
喜雨歌
作者：钱澄之
朝代：明
体裁：古风

朝来争水才上田，一丘水费千馀钱。桔槔辛苦夜索酒，困极倒向床头眠。夜半醒闻微雨度，雨声著瓦喜还惧。久旱不敢望甘霖，倏忽已闻瓦上住。有声如潮拔海来，几番到顶风邀回。可怜雨势逆风至，追随㸌电与惊雷。雷声一震雨声急，金蛇之光穿窗入。咫尺便愁江湖翻，狼藉敢顾书卷湿。瓦沟水急还倒流，茅屋乾久漏如舟。即恐湖田一夜没，此雨天明未肯休。少焉雷高雨亦小，水声潺潺墙外绕。田间两月蛙无声，一时鸣叫那可了。早起看水盈沟洫，昨日桔槔空费力。农家点滴皆成金，我损千钱何足惜。
喜雪
作者：钱澄之
朝代：明
体裁：七言律诗

年年腊尽滞天涯，白首生还度岁华。炎海人归初见雪，烟村树死半开花。巢低老屋渔翁宅，竹亚柴门处士家。畅好江天宜极目，晚来峰顶杖堪拿。
嘉禾曹秋岳斋中话旧·其一
作者：钱澄之
朝代：明
体裁：五言律诗

屡有过从约，高谈此夜深。言于知己尽，事托故人寻。已信蒐求切，宁存忌讳心。当时曾载笔，久向井中沉。
嘉禾曹秋岳斋中话旧·其二
作者：钱澄之
朝代：明
体裁：五言律诗

泯灭前朝事，何由遍网罗。追随予亦暂，闻见尔偏多。失实应难辨，成书许更过。自惭无述作，或可订淆讹。
四友诗·其一
作者：钱澄之
朝代：明
体裁：五言律诗

方竹人求尽，惟存五尺藤。抛来曾不省，觅得正堪凭。衰疾真相恃，登临恐未能。可怜铭数字，犹出住山僧。
四友诗·其三
作者：钱澄之
朝代：明
体裁：五言律诗

传来方自酿，早暮祇三杯。到手愁颜破，逢场笑口开。且图忘岁月，未必济形骸。携赴人家饮，无劳问市醅。
四友诗·其二
作者：钱澄之
朝代：明
体裁：五言律诗

五十眼初昏，相需过此生。怪他添障碍，转与助光明。难免儿童讶，徒伤老大情。馀年著述事，赖尔赞余成。
四友诗·其四
作者：钱澄之
朝代：明
体裁：五言律诗

老去书重校，非君夜坐难。熏开冰砚冻，驱却雪窗寒。拥几将冬过，挑灯任漏残。平生席不煖，还赖足蹒跚。
园居杂诗·其一
作者：钱澄之
朝代：明
体裁：五言律诗

茅屋多年废，偷閒暂葺成。林花随季有，药草遍山生。小雨松窗里，孤儿夜读声。所期通大义，不用博科名。
园居杂诗·其七
作者：钱澄之
朝代：明
体裁：五言律诗

墙缺由人过，篱疏懒用遮。耐烦缘久客，容卧且为家。丛桂千年物，茑萝十丈花。昼长无别课，一日两煎茶。
园居杂诗·其三
作者：钱澄之
朝代：明
体裁：五言律诗

兰若东皋上，閒行日几遭。托僧护稚笋，供佛摘樱桃。鸟语经时变，鱼声入夜高。所伤松树倒，不复听春涛。
园居杂诗·其二
作者：钱澄之
朝代：明
体裁：五言律诗

睡法今年得，柴门向午开。牵萝上老树，留棘扈夭梅。死友梦中见，游僧岭外来。漫言湖海事，吾志已成灰。
园居杂诗·其五
作者：钱澄之
朝代：明
体裁：五言律诗

破屋重来住，纸窗灯可怜。农忙三月雨，鸟闹五更眠。细点床头易，同参洞上禅。课儿时技痒，老笔忽成篇。
园居杂诗·其八
作者：钱澄之
朝代：明
体裁：五言律诗

世缘吾谢尽，俗相讶难忘。童稚心犹挂，妻儿骨未藏。所求茅盖顶，那得竹成行。若问安身法，终期入道场。
园居杂诗·其六
作者：钱澄之
朝代：明
体裁：五言律诗

旧书存史记，温罢已经春。麦穫秧田老，茶烘谷雨新。太閒僮欲病，数过客知贫。别有愁心事，诗成乏解人。
园居杂诗·其四
作者：钱澄之
朝代：明
体裁：五言律诗

伊昔交游满，如今有弟昆。同心经乱见，钩党几人存。旧事老偏记，新闻閒不论。出门惟索饮，足迹遍乡村。
园居示诸生·其一
作者：钱澄之
朝代：明
体裁：七言律诗

炎曦毒热午偏加，茅屋深凭老树遮。高枕肯输元亮卧，问奇虚拟子云家。溪边潮长鱼欺钓，陌上风回稻见花。长夏授徒无别课，独挥羽扇讲南华。
园居示诸生·其二
作者：钱澄之
朝代：明
体裁：七言律诗

絺衣閒挂薜萝墙，新剃霜毛觉易长。隐几静闻南郭籁，曲肱贪纳北窗凉。秋前兰茁几时放，日暮荷翻何处香。讲罢七篇吾事毕，晚来携手咏沧浪。
圆通阁上·其一
作者：钱澄之
朝代：明
体裁：五言律诗

今日纯阴夕，一阳未有芽。星凝疏竹见，鹿过合山哗。就火客谈易，移灯僧舀茶。竹床楼上冷，多送衲衣遮。
圆通阁上·其二
作者：钱澄之
朝代：明
体裁：五言律诗

衲覆炉埋火，毋妨襆被单。香灯半夜换，钟梵五更寒。火照惊鸦起，僧来问客安。行人篱外语，大雾正漫漫。
圣德诗
作者：钱澄之
朝代：明
体裁：古风

文帝贵止辇，太宗宝魏徵。古来神圣主，皆有纳谏名。我皇仁且孝，不大色与声。小臣叨侍从，窃睹神采英。大帅对失措，圣度和且平。所以诸藩镇，见者识中兴。给谏触太后，愚直气以盈。举朝请加诛，受杖罚殊轻。及与群臣语，往往叹其清。瞿相老崛强，遇事上书争。温纶皆手答，曾无勉强情。去年献史卷，拟同金鉴呈。今复问主上，还经御览曾。所言过戆直，左右因相倾。上言实未读，朕殊有愧卿。从此事披阅，勿负谆谆诚。举朝叹圣德，臣等实不能。虚怀本天授，皇哉我圣明。
圣德诗
作者：钱澄之
朝代：明

文帝贵止辇，太宗宝魏徵。古来神圣主，皆有纳谏名。我皇仁且孝，不大色与声。小臣叨侍从，窃睹神采英。大帅对失措，圣度和且平。所以诸藩镇，见者识中兴。给谏触太后，愚直气以盈。举朝请加诛，受杖罚殊轻。及与群臣语，往往叹其清。瞿相老崛强，遇事上书争。温纶皆手答，曾无勉强情。去年献史卷，拟同金鉴呈。今复问主上，还经御览曾？所言过戆直，左右因相倾。上言实未读，朕殊有愧卿。从此事披阅，勿负谆谆诚！举朝叹圣德，臣等实不能！虚怀本天授，皇哉我圣明！
地震
作者：钱澄之
朝代：明
体裁：古风

二月月尽夜将半，急雨旋住地有声。我时醉卧江头阁，无端振撼宿酒醒。阁下老翁起大叫，多年宅坏毋乃倾。渐闻通街人语乱，婴儿哑哑鸡犬鸣。江头泊船倚老岸，江翻水立船底轰。舟航欹侧鼋鼍急，殷殷渡江疑雷霆。乃知此灾竟千里，北极兖豫南扬荆。春秋亦纪三川异，垂帘日者占主兵。岁星在吴伐不得，非其分野祸将生。天意往复断可识，眼见何时天下宁。
地驱乐歌·其一
作者：钱澄之
朝代：明
体裁：乐府曲辞

吾吾伊伊，野鸭惊啼。蒲弓射雉，笑杀家鸡。
地驱乐歌·其三
作者：钱澄之
朝代：明
体裁：乐府曲辞

裁衣与郎，郎爱衣黄。剉檗染丝，辛苦得将。
地驱乐歌·其二
作者：钱澄之
朝代：明
体裁：乐府曲辞

猛虎上山，隐身松柏。老女不嫁，涂粉狼藉。
地驱乐歌·其四
作者：钱澄之
朝代：明
体裁：乐府曲辞

郎有青丝，为侬系腕。反侧枕腕，郎丝难断。
坐汪子西京寓斋看雪二鸿亦至
作者：钱澄之
朝代：明
体裁：七言律诗

面郭高斋眼界宽，北风吹雪白漫漫。经冬始觉天时正，逼岁无言客路难。饮量未充重觅酒，热肠相对早驱寒。广文乘兴衣冠古，妆点唐人画里看。
坠马卧疾南宫枕上口占五首·其一
作者：钱澄之
朝代：明
体裁：七言律诗

空矜矍铄据鞍雄，一蹶魂飞死丧同。骨折可怜游兴尽，身衰况是客途穷。二千里外家难到，六十年来事未终。传语儿孙各努力，马牛休恃白头翁。
坠马卧疾南宫枕上口占五首·其三
作者：钱澄之
朝代：明
体裁：七言律诗

檐户喧卑膝仅容，长廊散步久无踪。草方尽教医家试，药酒时烦老友供。觅句可能还跨蹇，寻山即恐罢扶筇。江边小阁梯危甚，虚忆凭阑望远峰。
坠马卧疾南宫枕上口占五首·其二
作者：钱澄之
朝代：明
体裁：七言律诗

平生躁动老难驯，谁拟绳床卧五旬。斗室气蒸挨夏过，纸窗风透识秋新。转身半夜央僮仆，饲马经时愧圉人。归去江村长闭户，馀生那得更忧贫。
坠马卧疾南宫枕上口占五首·其五
作者：钱澄之
朝代：明
体裁：七言律诗

我来荒圃未全耕，豆架瓜棚倏已盈。厌听殿隅挝暮鼓，愁于枕上数更声。居停久占贫僧舍，餐饭难忘地主情。莫叹归装太萧索，残躯今已是重生。
坠马卧疾南宫枕上口占五首·其四
作者：钱澄之
朝代：明
体裁：七言律诗

天遣支离佚老狂，敢思啸傲尚如常。故人早赠扶衰杖，道侣惟裁养血方。但数归期增愤叹，况逢秋候倍凄凉。家人盼久休嗔怪，不是遨游恋异乡。
城隅卧病
作者：钱澄之
朝代：明
体裁：五言律诗

负郭三间宅，孤灯万里身。裹疮寻老衲，送药谢居民。鬼啸知年近，鼠饥谅客贫。梦回双眼在，天许作残人。
塘上松
作者：钱澄之
朝代：明
体裁：古风

我家塘上古松树，左拿右攫虬龙怒。屈干回枝撑不高，白昼阴阴起烟雾。一夜雷击半株死，一枝奔向波心里。倔强力与雷霆争，仓皇渴饮池中水。从此摧残偃盖枝，偏枯侧出转称奇。水中松影两相映，摇曳仿佛双龙嬉。我欲搆亭倚松下，东面临池最潇洒。茗熟欲学春涛声，客睡长愁松子打。不然池东起小楼，疏枝细叶交床头。昼长无事欹枕卧，耳避风雨声飕飕。天意倾覆焉可保，人事感应殊难晓。我兄于树不关情，绝命之刻松亦倒。虎倒龙颠委池侧，枝柯偃蹇用不得。我归但见根槎枒，徘徊欲过泪沾臆。我去天南十一年，夜夜梦到小池边。即今茅屋何处著，辜负松风梦可怜。
塞庵相国忌日仲芳礼忏放下庵即事感怀·其一
作者：钱澄之
朝代：明
体裁：五言律诗

城东精舍近，旧是相公开。竹暗林新护，泉香脉远来。影堂僧洒埽，佛院客徘徊。三十年曾到，那堪首重回。
塞庵相国忌日仲芳礼忏放下庵即事感怀·其三
作者：钱澄之
朝代：明
体裁：五言律诗

别馆潜踪日，虚名党祸时。拨愁邀小妓，雪涕咏新诗。舟隘床亲让，宵寒酒共持。平生知己谊，一拜一衔悲。
塞庵相国忌日仲芳礼忏放下庵即事感怀·其二
作者：钱澄之
朝代：明
体裁：五言律诗

乱离骨肉尽，肠断向谁言。我白遭家难，公原报国恩。千秋伤仲子，二妙见曾孙。慷慨当时意，应无恨九原。
塞庵相国忌日仲芳礼忏放下庵即事感怀·其四
作者：钱澄之
朝代：明
体裁：五言律诗

丈室安龛处，当阶散藕花。像争瞻福德，衣已换袈裟。君国且如此，身家岂足嗟。仲容遗事记，谈到日西斜。
塞虹桥看水中塔影
作者：钱澄之
朝代：明
体裁：七言律诗

长干塔火矗城隈，影落桥东波倒回。点点曙星银海灿，层层宝树渚宫开。直疑蚌吐千珠见，忽讶龙衔万烛来。不是燃犀通夜照，江神水族漫惊猜。
墙塌叹
作者：钱澄之
朝代：明
体裁：古风

故人借我茅屋住，绕墙都种干霄树。双扉长键事苦吟，墙外经旬一散步。五月霪雨昼不开，溪鸣壑转如奔雷。前村屋倒山亦坼，岩墙硊礧一时摧。牧牛小儿檐下立，公然放牛墙角入。细草不食食我蔬，欲往驱之苦无笠。往时客至叩我门，如今墙塌由人奔。藩篱既撤守卧榻，未央宫中胡马喧，区区蔬圃何能存。
壬戌仲春入城邓朴庵招集宅后小亭
作者：钱澄之
朝代：明
体裁：七言律诗

高居卜近北城隈，宅后茅亭晚岁开。性本爱閒常闭户，客惟求旧与衔杯。推班让汝商山长，凑数容吾雒社来。齿序十年兄事久，漫将须鬓僭追陪。
壬辰元旦
作者：钱澄之
朝代：明
体裁：七言律诗

朝寒小阁别残灯，却忆平生泪满膺。旋著衲衣趋拜佛，别除草舍待陪僧。野人怨雨将春壤，农父惊雷是早徵。何用焚香卜周易，近来占验总无凭。
复客
作者：钱澄之
朝代：明
体裁：五言律诗

为客吾生事，无端返旧扉。乳鸦争学噪，独鹤悔思归。敢怪人情异，应知吾道非。方袍不可着，从此换征衣。
夏五月夜泊聚宝门·其一
作者：钱澄之
朝代：明
体裁：五言律诗

欲投南郭宿，稍趁晚风凉。入港催收柁，穿桥早仆樯。树阴联岸合，灯影挂波长。不见长干塔，眊昏祇自伤。
夏五月夜泊聚宝门·其二
作者：钱澄之
朝代：明
体裁：五言律诗

六年不到此，风物益凋残。隘缆添渔网，侵河置鸭阑。税严舟楫少，米贱客商难。老友复谁在，清宵独坐叹。
夏六月蔡九霞招同张夏重梁药亭不至有作
作者：钱澄之
朝代：明
体裁：五言排律

易代忠襄第，双扉处士庐。招寻惟老友，讨论有残书。客到炎蒸候，门开洒埽初。论交悲汉末，序齿尽周馀。远寓欣邻近，高朋闷舫居。解衣辞揖让，系艇上阶除。也识应酬苦，犹怜礼法疏。梁生迟未到，酷日正驱车。
夏夜喜雨·其一
作者：钱澄之
朝代：明
体裁：七言律诗

火云晚照四郊愁，一雨滂沱岂待求。天泽自依时节降，人情空为稻粱忧。高田趁水都催种，早稼盈畴已望收。多少农夫通夜听，声声滴在寸心头。
夏夜喜雨·其二
作者：钱澄之
朝代：明
体裁：七言律诗

不种田园不纳粮，也欣时雨共人忙。老僧豆架侵晨缚，邻舍瓜藤一夜长。墙外暗闻奔涧响，林间微有宿灯藏。分来佛火无些事，照我收书自上床。
夏夜雨后月色甚佳同子存交让池上
作者：钱澄之
朝代：明
体裁：五言律诗

桐花香满院，月出一庭幽。洗却林中暑，赊来石上秋。水光穿槛动，树影入廊浮。坐久忘归去，尘劳此暂休。
夏夜雷雨不寐
作者：钱澄之
朝代：明
体裁：五言律诗

瓦沟通夜注，农父眼常开。电火穿窗去，雷车碾地回。渐闻奔浪至，疑是拔江来。已分湖田没，波涛底用催。
夏日园居杂诗·其一
作者：钱澄之
朝代：明
体裁：五言律诗

共羡炎蒸日，吾家万树中。巷凉微有气，午热转因风。睡赖看书引，吟惟即景工。小船常入市，河路几时通。
夏日园居杂诗·其七
作者：钱澄之
朝代：明
体裁：五言律诗

小院经时到，閒关满地苔。甃阶虫不去，移屋鼠先来。茶子如期出，瓜秧过节栽。宅西门向忌，且为有风开。
夏日园居杂诗·其三
作者：钱澄之
朝代：明
体裁：五言律诗

竹窗无日色，吾意欲移床。雨转东头散，风沾北气凉。井寒思洒簟，房湿劝焚香。不是眠多遍，宁知昼许长。
夏日园居杂诗·其九
作者：钱澄之
朝代：明
体裁：五言律诗

餐饭应从减，深怜爨妇炊。鸡栖日午树，蝉接夕阳枝。蛛网閒终日，蚊雷闹一时。松涛声不下，何处有微飔。
夏日园居杂诗·其二
作者：钱澄之
朝代：明
体裁：五言律诗

竹间门不掩，褦襶少相寻。牛放污池卧，蝉移远树吟。忍饥看稻出，耐暑喜苗深。独有浇花客，私怀望雨心。
夏日园居杂诗·其五
作者：钱澄之
朝代：明
体裁：五言律诗

自是山人性，偏耽水屋居。稚孙央放学，小婢窃翻书。草浅鸡捎蝶，禾深鸭唼鱼。入城无一字，真怪世情疏。
夏日园居杂诗·其八
作者：钱澄之
朝代：明
体裁：五言律诗

缚棚初不盖，满架有藤萝。近市瓜蔬贱，通村麦饭多。菱沟铺旧锦，禾浪熨新罗。辛苦南庄叟，桔槔还唱歌。
夏日园居杂诗·其六
作者：钱澄之
朝代：明
体裁：五言律诗

总无身外物，斗室即堪容。檐斗新来雀，窗吟欲出蜂。酒移旋变味，茶尽吝开封。最爱湖心菜，儿童日采供。
夏日园居杂诗·其十
作者：钱澄之
朝代：明
体裁：五言律诗

竹树阴非薄，人来乍觉凉。无风云跋扈，不雨电张皇。觌面田蛙坐，闻声水鸟藏。把竿呼钓艇，吾志在沧浪。
夏日园居杂诗·其十一
作者：钱澄之
朝代：明
体裁：五言律诗

行止无多地，身心祇自宽。幔沾萤火小，书夹蠹鱼乾。头爽僧新剃，眼昏历倩看。诗成吟数过，急索讽人难。
夏日园居杂诗·其四
作者：钱澄之
朝代：明
体裁：五言律诗

世事无吾分，新闻不愿听。寻巢还雀鷇，破网救蜻蜓。野店人情诈，农家草药灵。施茶有功德，慎勿令僧停。
夏日江友霞邀同徐方虎韩元少李协万集郊外祖家园言别分韵得园字·其一
作者：钱澄之
朝代：明
体裁：五言律诗

客聚同门彦，筵开渌水园。倚阑看过马，解带卧当轩。莺老犹疑啭，蝉新不厌喧。白头方外叟，醉后任狂言。
夏日江友霞邀同徐方虎韩元少李协万集郊外祖家园言别分韵得园字·其二
作者：钱澄之
朝代：明
体裁：五言律诗

流水不知源，穿溪直绕门。亭台悲故国，芦荻忆江村。荷气清三伏，藤阴盖一园。怜君花笔灿，赋别更销魂。
夏日田家作·其一
作者：钱澄之
朝代：明
体裁：古风

民生食为本，要在四体勤。盛夏岂不暑，良苗独欣欣。我苗既以长，我草亦以耘。南村稻何早，今晨已食新。我饥焉足虑，且复乞诸邻。新米饭极香，炊以召所亲。田家何所召，劳我作苦人。泛泛水中菜，泼泼水中鳞。虽无酒肉味，鱼菜亦错陈。举家共一饱，谁谓吾厨贫。
夏日田家作·其三
作者：钱澄之
朝代：明
体裁：古风

吾庐虽不广，灌木颇森森。日午农务辍，来休树下阴。曲肱方欲寝，惊蝉忽嘶吟。何以涤我烦，命儿弹素琴。此道吾不解，窃独好其音。弹罢颓然寐，起视日已沈。惜哉秫色槁，秋至无酒斟。稚子原上来，欢颜为开襟。盛言湖田好，禾苗与人深。无酒何足道，且慰农人心。
夏日田家作·其二
作者：钱澄之
朝代：明
体裁：古风

种秫在东皋，期以酿新酒。稻苗何油油，垂穟已盈亩。笑指一月后，美味入吾口。昊天不我遂，一旱三旬久。苟可资灌溉，辛勤复何有。夜坐茅檐前，星汉当户牖。有豕不渡河，有云不翳斗。寥寥天宇晶，瞻望空搔首。
夏日田家作·其四
作者：钱澄之
朝代：明
体裁：古风

月出不复明，星繁亦可数。高柳两三株，逍遥荫我户。时有农夫来，露坐共我语。所羡水田禾，所嗟桔槔苦。夜久萤不飞，莎鸡忽振羽。鸣声一何急，似欲入我庑。东风彻夜吹，明日岂得雨。不雨可奈何，聊用解吾暑。
夏日雨后
作者：钱澄之
朝代：明
体裁：五言律诗

好雨从风至，炎蒸一以清。雷车驱渐远，云气断犹行。蝉剧林乾噪，蛙矜草露鸣。同时遭汝聒，听去各为情。
夏雹行
作者：钱澄之
朝代：明
体裁：古风

四月初夜风雨大，雷电穿窗窗纸破。呼僮拄门帷藏灯，屋上茅掀不敢卧。老农早起声叫呼，新秧如针一半无。始知夜来天雨雹，大者径尺小盈握。土人细察雹伤处，边江一带无多路。又见有龙江北来，雨雹相随渡江去。共占此灾主兵凶，六月三伏灾复同。黄禾垂粒雹打尽，老农拊膺黄雀庆。冬雷夏雹本天变，岂有一年两度见。天官占验不敢知，坏我禾稼使我饥。
夜
作者：钱澄之
朝代：明
体裁：五言律诗

客心依匹马，古驿不成眠。山火一星定，秋砧数杵传。鸦翻孤月出，萤迓晚凉还。前路千峰里，征蹄未惜穿。
夜
作者：钱澄之
朝代：明
体裁：五言律诗

柴扉疏不掩，秃树喜辞乌。邻杵自高下，村灯时有无。雨翻千叶乱，月黑一萤孤。静去全知老，何劳问鬓须。
夜
作者：钱澄之
朝代：明
体裁：五言律诗

直觉贫居好，无烦梦寐惊。乌栖巢不定，鸡鼓翅难鸣。山鬼嗔鸱啸，土人冲虎行。诗成思脱稿，那得到天明。
夜到寿昌寺哭其天禅师·其二
作者：钱澄之
朝代：明
体裁：七言律诗

康僧阁上罄深谈，且喜吾宗道已南。秉拂争知能继法，论诗谬许是同参。壁留半偈传双树，门对千峰守一龛。即恐祖庭虚席久，栖霞早问老瞿昙。
夜到顺昌投宿普庆寺雨阻寄丁信可明府
作者：钱澄之
朝代：明
体裁：七言律诗

把火呼船夜渡溪，篮舆入市径全迷。严城官出难投宿，野寺僧容且暂栖。百道泉声床下走，四围树色雨中齐。遥知驿路停车久，正看村农趁水犁。
夜坐
作者：钱澄之
朝代：明
体裁：五言律诗

西窗灯灺暗，拥被默离骚。巫鼓雨中哑，村舂夜静高。鸦翻惊火落，犬卧听溪嗥。莫更行吟苦，新年已二毛。
夜坐示冰令怒飞二何生
作者：钱澄之
朝代：明
体裁：七言律诗

日落荒祠暮色深，两行竹柏碧沈沈。野烟忽合江无影，细雨才闻涧有音。犬吠彷徨何所见，萤飞来去似相寻。端居不用临书卷，正好随时看此心。
夜寒张尔公见过
作者：钱澄之
朝代：明
体裁：五言律诗

老友缄关久，冒寒过草庐。久辞城市迹，新禁国门书。米店钱还后，茶炉火著初。相看头白尽，谈笑未应疏。
夜归
作者：钱澄之
朝代：明
体裁：七言律诗

江上霜风吹客衣，菰蒲艇子夜深归。征鸿暗叫寻行度，野鸭齐惊破阵飞。近水林峦行去失，远村灯火望中微。犬声出屋舂声歇，知有人开竹里扉。
夜泊左蠡望子直不至
作者：钱澄之
朝代：明
体裁：五言律诗

左蠡沙为岸，庐峰封面开。避风争港进，卖酒过湖来。伴失沿途候，帆迟望影猜。日斜樯欲尽，应泊渚矶隈。
夜渡
作者：钱澄之
朝代：明
体裁：五言律诗

辛苦南奔客，宵征寄野航。作霜片雨住，过水一星长。人语近溪灭，渔灯出浦藏。前山闻有火，相戒勿鸣榔。
夜渡
作者：钱澄之
朝代：明

辛苦南奔客，宵征寄野航。作霜片雨住，过水一星长。人语近溪灭，渔灯出浦藏。前山闻有火，相戒勿鸣榔！
夜行
作者：钱澄之
朝代：明
体裁：五言律诗

片雨渡溪晴，深林客夜行。山空时有响，月小最能明。野火近人失，荒钟出寺鸣。悄然村户静，石路马蹄声。
夜过宁都
作者：钱澄之
朝代：明
体裁：五言律诗

树影浮前郭，孤征寄麦舟。市廛通夕启，灯火几家收。贾客乘时集，盘餐入夜求。乱离今见此，真羡小扬州。
夜过新寮田家
作者：钱澄之
朝代：明
体裁：五言律诗

坏道防兵过，高低石径遥。舂疏知有舍，火近忽无桥。犬吠夜深近，蛙声月黑骄。野人愁失路，倚杖候南皋。
夜过贡川
作者：钱澄之
朝代：明
体裁：五言律诗

崎岖迷老马，夜气白还明。宿鸟惊人起，遥灯过水行。山川含国恨，市井杂军声。去岁秋风急，登陴此际情。
夜过道隐寓中
作者：钱澄之
朝代：明
体裁：五言律诗

避人新病后，乘月夕郎家。独对一樽酒，重生残烛花。谏章闻又草，国事日如麻。莫谓直声著，君恩未有涯。
大梁署中示余鸿期诸子·其一
作者：钱澄之
朝代：明
体裁：七言律诗

栖同小院卧连床，茶罢鼾鼾午梦长。高柳隔墙常借荫，杂花满架乍来香。忧时祇幸传闻妄，望雨偏嫌早暮凉。却笑素餐诸老友，殷勤莫助主人忙。
大梁署中示余鸿期诸子·其二
作者：钱澄之
朝代：明
体裁：七言律诗

自爱松风沸茗铛，取泉郭外苦无清。閒看仆圉新调马，梦怕江乡数过兵。窗曙暗知更漏促，庭虚两见月轮明。湖南闽峤军书断，乐得官衙话太平。
大梁行
作者：钱澄之
朝代：明
体裁：古风

大梁城中鼋鼍鸣，大梁城上帆樯行。城中有塔高百丈，金轮出水戏长鲸。周王妃妾龙女媵，宋家宫殿蛟王争。笙歌响乱冯夷鼓，哭泣夜杂鲛人声。老翁口噤眼滴泪，神尧年来无此异。纷纷编户化为鱼，愁煞城中官与吏。城中官吏亦有神，先期舣筏候城闉。夜半陷城官不死，死者尽是大梁民。大梁与贼终年拒，马牛食尽食妻女。尝恐城破官府伤，岂意水来专杀汝。水来杀人百万多，隔岸官军奏凯歌。飞章夜报金堤溃，满朝啮指怨黄河。黄河之水声呜咽，沿堤鬼哭冤难雪。大梁方议守城功，诬煞黄河不敢说。
大水叹
作者：钱澄之
朝代：明
体裁：古风

前月夏五甲子雨，老农垂泪声声苦。连日阴暝昼不开，果验撑船入市语。江口潮来声怒号，一日一夜三丈高。负薪下石塞不得，捧土衔木空劬劳。可怜防堤堤决速，山下人家山上哭。丈夫驱牛避前冈，妇人逐鸡走上屋。呱呱小儿坐盆中，随风飘泊任西东。三春辛苦禾初长，千里平畴顷刻空。白头老翁休叹息，秋来官粮逋不得。回家早计卖妻儿，如今九年之水尧不知。
大田道中杂作·其一
作者：钱澄之
朝代：明
体裁：七言律诗

蒙茸草树障春天，独叱单车万岭颠。驿路村空行带火，官亭井废远求泉。鹁鸠声苦雨将至，踯躅花攒红欲然。山寨牛抛三月过，出郊一半未耕田。
大田道中杂作·其三
作者：钱澄之
朝代：明
体裁：七言律诗

废堞荒谯半似村，人烟散尽戍楼存。城空早避将军怒，县僻方知长吏尊。得食豺狼争穴斗，啸风山鬼弄灯昏。成蹊虚有花千树，一任芳菲不向门。
大田道中杂作·其二
作者：钱澄之
朝代：明
体裁：七言律诗

奔泉绕路笋舆赊，岩草香疑海外花。怪乳滴厓鸣翡翠，枯藤走壁挂龙蛇。射将鼠妇堪供馔，掇得蜂雏与点茶。风俗昔传文物盛，乌衣今见几人家。
大行徐章仲自云南使回
作者：钱澄之
朝代：明
体裁：七言律诗

輶轩揽遍日南奇，万里经年报命迟。绝壁丹青争入画，殊方花鸟悉登诗。贼臣窃据繁华尽，戎马留屯士女悲。见说采风询故老，先朝遗事几人知。
大观阁示王云驭
作者：钱澄之
朝代：明
体裁：七言律诗

老兄俸薄官厨俭，令弟单栖署阁寒。身健欺风窗不闭，夜深得酒寝偏安。饮徒素怯称雄易，棋敌非勍赌胜难。閒锁双扉时出郭，秋山一带尽情看。
大通遇风
作者：钱澄之
朝代：明
体裁：五言律诗

一夜波涛撼，朝来欲渐平。正思安枕卧，早听逐帮行。载重舟应稔，樯欹客始惊。榜人收港急，回首特轻生。
大雨山中屋坏复还茂溪
作者：钱澄之
朝代：明
体裁：五言律诗

屋破经时倒，山鸣半夜摧。久疏溪上伴，今向雨中来。石案青薰架，松窗绣引苔。故人书卷在，惊喜拂尘开。
天堂山看朝岚二首·其一
作者：钱澄之
朝代：明
体裁：七言绝句

晴岚漫漫海潮平，数点峰尖岛屿明。一派狂澜迷大地，松风满耳作涛声。
天堂山看朝岚二首·其二
作者：钱澄之
朝代：明
体裁：七言绝句

把茅绝顶是僧家，眼界初开眩日华。俯视下方人早起，虚空不信白云遮。
天宁寺七夕分得期字
作者：钱澄之
朝代：明
体裁：七言律诗

梧桐一叶动乡思，况是银河鹊渡时。良夜把杯难禁酒，故人分韵强成诗。听更祇怪僧居逼，买棹真愁客去迟。羡杀牵牛曾不老，年年此夕是佳期。
天津道上作·其一
作者：钱澄之
朝代：明
体裁：七言律诗

漫漫官道一沙平，向晓沿溪破雾行。村市萧疏凭指顾，河流屈曲与逢迎。交叉路口随驴去，乱冢堆边并马耕。迟暮未嗟筋力惫，加鞭犹可及前程。
天津道上作·其二
作者：钱澄之
朝代：明
体裁：七言律诗

去岁凌兢出国门，潞河中返待春温。短裘风急寒仍重，大漠尘高日易昏。小妓暗通留客店，圉儿早候换驴村。春来渐少南船到，关务重重亦太繁。
天津鹾署与徐岩叟话旧·其一
作者：钱澄之
朝代：明
体裁：七言律诗

帝城东出向天津，破帽冲风访故人。鹾政历年频奏最，吏才何处不称神。梗萍忽散沧江远，车笠重逢白发新。屈指分携三十载，荷君犹念昔交亲。
天津鹾署与徐岩叟话旧·其三
作者：钱澄之
朝代：明
体裁：七言律诗

古驿萧条吏散初，殷勤犹接使君书。祇知远害身宜隐，岂谓逃虚计转疏。远渚漫寻鸥鸟梦，名山尽属虎狼居。当时百折崎岖里，说向尊前应哂予。
天津鹾署与徐岩叟话旧·其二
作者：钱澄之
朝代：明
体裁：七言律诗

忆在闽乡怅别年，红灯绿酒话烽烟。云霄取路君偏捷，虎穴抽身我倖全。遗爱每闻人吏诵，交情时有宦游传。即今回首论心地，水碧山青尽可怜。
天津鹾署与徐岩叟话旧·其四
作者：钱澄之
朝代：明
体裁：七言律诗

近岁栟榈我再过，吟诗蹋遍故山阿。随车老吏身仍健，侍酒娈童鬓已皤。东国争传新政事，南天犹忆旧弦歌。看君高足今初骋，自分泥涂柰老何。
天界纪事·其一
作者：钱澄之
朝代：明
体裁：五言律诗

百丈毗庐阁，庄严压十州。殿供躯像伟，碑纪国恩优。铃铎通宵语，竹松满院秋。冥心钟磬里，端坐老堂头。
天界纪事·其三
作者：钱澄之
朝代：明
体裁：五言律诗

导师辞世日，悲泣动天龙。南国尊三宝，诸方正五宗。偈于临去说，龛欲待谁封。曲盝端然坐，倾都礼梵容。
天界纪事·其二
作者：钱澄之
朝代：明
体裁：五言律诗

三门来往歇，半是带伤兵。翠竹官监伐，苍松鼠乱行。路阑疲马倒，井羃渴驼鸣。铁骑无时入，频令合寺惊。
太湖聂比玉山居·其一
作者：钱澄之
朝代：明
体裁：七言律诗

司空山后一村偏，我友诛茅十八年。绕涧离离生药草，穿阶活活引流泉。路随滩没朝寻渡，床厌溪喧夜搅眠。坐久不知檐溜歇，瓦盆浊酒共陶然。
太湖聂比玉山居·其三
作者：钱澄之
朝代：明
体裁：七言律诗

为避风尘到此间，笔耕未许暮年閒。路逢野客多酬酢，门对溪翁数往还。税急吏频披草径，人稀虎竟破柴关。细看天意今将转，好办移家早出山。
太湖聂比玉山居·其二
作者：钱澄之
朝代：明
体裁：七言律诗

一溪曲折入花源，冒雨冲泥直到门。炊饭无人轮子妇，采薇供客走儿孙。草茅遮断沿山路，灯火微明隔水村。悲喜半生谈不尽，床头已罄积年尊。
太白楼
作者：钱澄之
朝代：明
体裁：七言律诗

郧子城西太白楼，登楼遥指碧山头。桃花带雨年年放，涧水无人日日流。名士有诗存一首，此乡胜迹已千秋。老夫醉亦能高咏，可许书题壁上留。
太真出浴图·其一
作者：钱澄之
朝代：明
体裁：七言律诗

洞房春煖浴初阑，小立屏风漫怯寒。瓶隐花光羞映玉，汤馀芳泽不因兰。也知脂滑巾慵拭，其奈春融汗未乾。裙系薄绡遮底事，为防天子暗中看。
太真出浴图·其三
作者：钱澄之
朝代：明
体裁：七言律诗

一枝红玉出冰壶，解佩凌波得似无。閟殿生憎遮宝扇，薰笼慢敕进罗襦。沃馀新煖疑酣酒，凭久微凉已凝酥。怪是纤趺平贴地，盈盈不遣侍儿扶。
太真出浴图·其二
作者：钱澄之
朝代：明
体裁：七言律诗

娉婷出水倚风流，金殿珠帘懒下钩。赐饼君王曾惯见，贴身宫婢欲谁羞。丰怜腕腻难松钏，弱怯鬟多未卸头。一自华清同浴后，白云乡已逊温柔。
太真出浴图·其四
作者：钱澄之
朝代：明
体裁：七言律诗

最嫌脂粉涴倾城，浴殿亭亭洗出清。雪以沃汤争护惜，花因濯露倍鲜明。嗔他碧玉年偏小，厌说昭阳体太轻。老去画图魂欲摄，上皇争怪不痴情。
奉别朱文园先生入虔
作者：钱澄之
朝代：明
体裁：七言律诗

潦倒文场二十秋，难馀偶被药笼收。朝廷多故官难择，科举成名志已休。小草愧虚知己望，铅刀妄拟圣恩酬。即今匹马青烽外，惭负先生绛帐留。
奉别朱文园先生入虔
作者：钱澄之
朝代：明

潦到文场二十秋，难馀偶被药宠收。朝廷多故官难择，科举成名志已休！小草愧虚知己望，铅刀妄拟圣恩酬。即今匹马青烽外，惭负先生绛帐留！
姑山草堂诗
作者：钱澄之
朝代：明
体裁：古风

秦淮九月天气凉，江雁初飞菊有芳。徐生旅馆湛清觞，夜深酒罢灯犹张。雪乳细拨闻澹香，草根滴露啼寒螀。展出笔墨精且良，要我寄题姑山庄。姑山老屋百年荒，兵火经过树未伤。薜荔袅袅网古墙，人烟深处橘柚黄。中有幽坞搆草堂，柴扉松竹森成行。先世图籍此中藏，山头怪石势低昂。见者叱之疑为羊，麻姑仙迹事渺茫。钟鼓不击馀铿锵，东有大湖水汪洋。沈麻诸子宅其傍，暇时过从一苇航。有书有友死可忘，胡为弃兹山水乡。赁居蔬圃舂无粮，应门老仆须全苍。终日街头走欲僵，劝君早整还山装。妻孥天寒遥相望，埽除苔藓开竹房。架有轴卷篘有浆，召君好友读且尝。纵君谈笑无所防，我亦有庐枞水阳。桂花松子秋满床，催科驱走来四方。闭门有志不得将，君家稍足归无妨。逋君诗债今当偿，作诗劝君归计长。
姚仲子经三司理初度书怀为寿
作者：钱澄之
朝代：明
体裁：古风

仲子悬弧日，颂声遍海涯。高堂罗屏障，文采光陆离。我老不善谀，谀亦为剩词。请述目所悉，并以陈鄙私。仲子好文采，下笔言纚纚。吐音耻细响，摛藻必色丝。辞与鲍照丽，诗耽李贺奇。手注昌谷集，读者皆解颐。忘年诸老友，往往奉盘匜。才慧无不可，博艺同儿嬉。丹青性所好，神悟本无师。古来作者妙，精意悉已窥。所以发甫燥，才名海内驰。科第何足道，唾手即得之。奉命理建宁，板舆疋马随。平生好山水，深与此郡宜。此郡人文薮，风流今少衰。君来甫三载，已觉俗渐移。君才既通敏，亦复惠以慈。疑狱一语决，曾不费鞭笞。据案口授书，胥吏共指麾。上官奇君才，请谳允不疑。同寮奇君才，政事动相咨。下吏奇君才，请益忘尊卑。掾史奇君才，有弊秋毫釐。此辈君所恕，亦弗受其诒。文武及僚属，恃为芍药剂。谈言以解纷，消弭人不知。以是阛阓间，兵民无参差。以是北堂上，平反母氏怡。以是庭阶前，郁郁产灵芝。以是门墙下，琅琅珊瑚枝。以是春草堂，退食多暇时。以是四方客，交誉满路逵。客来曾不厌，厚薄各有施。劣伎尽可献，寸长亦不遗。笑彼妄自尊，拒人色訑訑。恩怨浑不计，羞杀乡里儿。歌伶自远来，终日侑客卮。筐篚随时陈，半为行旅资。以入计所出，其费每不赀。君性复好事，所知无不为。同人有著作，一一付枣梨。近者通都桥，建树已有基。开元塔必兴，愿力齐须弥。洵由精神大，簿书不足羁。加以才四应，乐此不为疲。最重修府乘，谬以史才推。佐郡有程子，同心相絷维。深感知己谊，讵敢老钝辞。假馆给纸笔，素餐将一期。檄书行八邑，应者来何迟。此事贵摭实，采访尚恐欺。一事有讹缺，将为后世嗤。如何诸长吏，只字不肯贻。虽有龙门才，笔墨空淋漓。去冬初开局，朝夕恒于斯。多士分纂修，告成庶有期。此辈本寒素，合室望餔糜。虽损当事俸，不给卒岁炊。入春皆不来，老夫自下帷。新闻苦难得，往籍劳重披。先后百年间，谬误当问谁。县遣小吏至，十指如悬锤。作字未踰百，扪腹辄道饥。无已听其去，去亦不复追。即今手自录，眼昏指为腄。况已心血枯，无复敏妙思。自非众思集，独力焉能尸。人情久厌倦，岁月徒虚糜。以此常辍卷，辄思还茅茨。故园久不归，松竹无藩篱。亦恐儿失学，可惜聪慧姿。家食岂不苦，受馈殊忸怩。所虑负盛心，欲去行且尼。望君励夙志，勿令成绩隳。南浦有潘生，述作意孜孜。委之使采录，不用烦有司。建阳百里近，昔贤文在兹。吾欲亲访求，因以揽武夷。夏秋倘卒业，客亦无久羁。愿君成此书，名德千秋垂。岂如诸治迹，区区载口碑。君今四十一，膝下已含饴。厥孙又英物，声如踞地狮。乐哉饮我酒，我还进君规。君得天者厚，一门福履绥。元气既已固，神气亦勿亏。读书聆大要，为政挈纲维。美名宁有尽，好尽亦为痴。虽为众人羡，亦为至人訾。精力甚可惜，毋事自煎劘。今君正盛壮，已白数茎髭。祝君常取逸，望君常守雌。长生岂有术，却病宁假医。老氏啬为宝，吾道满宜持。吾言无伦次，字字出肝脾。书之藏君笥，即作献寿诗。
姚六康过访留宿
作者：钱澄之
朝代：明
体裁：七言律诗

端州散去岭千层，何意重挑白下灯。谅汝公车聊免俗，看余野服已非僧。同门人在天涯尽，故国名疑梦里登。午夜吞声谈往事，扪心相问负渠曾。
姚彦昭经三昆仲见过因同饮胡氏草庐
作者：钱澄之
朝代：明
体裁：五言律诗

小谢才停楫，元方久未回。沙街携手至，席帽出城来。路听车声让，门窥马过开。草庐深竹里，有约共追陪。
姚翼侯催妆诗
作者：钱澄之
朝代：明
体裁：七言律诗

薄暖轻寒四月天，黄莺休搅合欢眠。壁间弦是新调好，镜里眉知再画妍。永叔大姨称谓换，尚书小女子孙贤。最怜集句声声苦，从此摧烧不许传。
子存坐上以诗代书寄程周量职方·其一
作者：钱澄之
朝代：明
体裁：七言律诗

袁公旧识无双士，对客常称旷世才。自变姓名离粤峤，早闻声价冠燕台。词坛岭外先贤盛，风气朝端数子开。尚有遗民头白尽，可能同把论文杯。
子存坐上以诗代书寄程周量职方·其二
作者：钱澄之
朝代：明
体裁：七言律诗

海天风物已非初，芒屩生还廿载馀。南国啸歌通似梦，西樵岩穴有谁居。同乡姻娅称姚合，四海交亲见魏舒。争怪老狂不相识，短篇聊代数行书。
子存病疟久不到园诗以问之
作者：钱澄之
朝代：明
体裁：七言律诗

咫尺园林久未来，楸枰竹榻暗生苔。耽吟恐搅三更梦，已疟应须七发才。几日栏边梧子大，今晨阁外藕花开。知君病起尘劳息，肯负新秋酒一杯。
子羹内人七夕五十初度索诗
作者：钱澄之
朝代：明
体裁：七言律诗

见说家声盛昔年，老来益识内君贤。每逢客至营珍僎，时把奁搜佐博钱。萱草亲培蠲嫉妒，兰芽代育倍娇怜。即今初度双星夜，百岁同心结宛然。
孟冬同无可师访报亲庵过同由里
作者：钱澄之
朝代：明
体裁：七言律诗

柳巷凋残兵火馀，穿桥比舍尽临渠。暮年喜识先儒里，老友邀寻开士庐。风俗向来尊佛法，人情今欲废诗书。太平想见弦歌接，半是名流此卜居。
孟冬同无可禅师李磊英居士游武夷山·其一
作者：钱澄之
朝代：明
体裁：七言律诗

万年宫外筏初齐，缓棹言穷九曲溪。云散晓峰娇玉女，日窥仙洞伏金鸡。荒亭幔撤稀闻宴，绝壁虹收尚可梯。赖是山人亲指点，花源深处不愁迷。
孟冬同无可禅师李磊英居士游武夷山·其七
作者：钱澄之
朝代：明
体裁：七言律诗

闻到天游客罢游，果然此踞最高头。方知曲曲山回转，合使峰峰水抱流。丹碧皴中通估舶，烟云破处垦田畴。棹歌不向前途去，一览台边已尽收。
孟冬同无可禅师李磊英居士游武夷山·其三
作者：钱澄之
朝代：明
体裁：七言律诗

翠壁丹岩尽可怜，大都奇绝在溪边。石衔宴散虹桥板，崖架撑残鸭母船。壑转祇求容水过，峰孤不屑与冈连。此间曲折如何画，回首屏风意惘然。
孟冬同无可禅师李磊英居士游武夷山·其二
作者：钱澄之
朝代：明
体裁：七言律诗

碧树霜馀半岭红，冬晴乘兴远公同。悬崖蹑屐攀真惯，浅水浮槎去仅通。题句苦遭游宦客，辨讹须问住山翁。大师选胜思栖隐，劝我休心老此中。
孟冬同无可禅师李磊英居士游武夷山·其五
作者：钱澄之
朝代：明
体裁：七言律诗

层层青嶂插天遮，况是初冬日易斜。无处四时无雾雨，此山终古此烟霞。烧丹术绝惟修药，住静粮悭特卖茶。何事好奇李居士，白云窝里竟移家。
孟冬同无可禅师李磊英居士游武夷山·其八
作者：钱澄之
朝代：明
体裁：七言律诗

更衣台对隐屏尊，山水周旋胜地存。龙起偏嗔书有院，茶荒不改御为园。道人霞上呼鸡犬，逋客云中课子孙。见说溪源田可种，携家直拟住星村。
孟冬同无可禅师李磊英居士游武夷山·其六
作者：钱澄之
朝代：明
体裁：七言律诗

老健休疑上岭难，到来眼界已全宽。坐观云起溪山合，卧觉天低星斗寒。松偃未能回俗驾，鹤飞时说过仙官。玉华二隐高如许，都在窗前指点看。
孟冬同无可禅师李磊英居士游武夷山·其四
作者：钱澄之
朝代：明
体裁：七言律诗

将衰莫笑入山迟，且喜无劳拄杖随。遂有人居接笋上，几番期订喊泉时。宦游舟过惟循例，土著年深不解奇。自是黄冠疲应接，许多佳胜漫教知。
孟陟公索题小影
作者：钱澄之
朝代：明
体裁：七言绝句

香草堂中老逸民，诗篇笔墨晚逾新。幅巾小影都题满，何处容添跛道人。
季冬望后李湘北司成大集词客作公宴诗索和
作者：钱澄之
朝代：明
体裁：古风

自我适京邑，两见岁序移。杪冬倏又半，圆月渐以亏。赖有同声友，文酒日相追。太史金闺彦，司成国子师。下士每折节，雅道赖总持。良夜设高宴，所集英妙姿。华灯灿广席，醽醁湛清卮。授简集锦句，挥翰成丽词。娱情声律间，何必竹与丝。长安盛游客，文采良在兹。亦有数白叟，言是坛坫遗。厕坐群彦中，顾影黯然悲。太史发高唱，元气何淋漓。和者珠玉盈，迅若风飙驰。平昔斗篇章，今老无能为。坐看汗血奔，益觉驽骑疲。奉教完斯篇，甘受杯罚迟。
季秋偶赴山寺方绣山见过邀为匡庐之游比闻信辄返君已呼酒薄醉小诗见意·其一
作者：钱澄之
朝代：明
体裁：五言律诗

秋后村无径，家家一水环。君方呼钓艇，我已出柴关。竹里门谁应，床头酒未悭。迟予山路远，早是醉言还。
季秋偶赴山寺方绣山见过邀为匡庐之游比闻信辄返君已呼酒薄醉小诗见意·其二
作者：钱澄之
朝代：明
体裁：五言律诗

欲还何所待，待我上匡庐。已是多年愿，况承前日书。篱边樽尽后，松际月明初。便可挂帆去，吾身信所如。
孤萤篇
作者：钱澄之
朝代：明
体裁：古风

江村六月夜将秋，乍有乍无萤火流。初出井阑飞不起，渐寻檐户去还留。去留不定随风度，忽上帘旌脉脉驻。弄影疑窥竹里星，含情似少草间露。草间露少光不融，却忆当年烂熳丛。读书共映匡生卷，照院同辉隋帝宫。祇今寂莫自明灭，耿耿丹衷应有血。熠耀何曾借壁光，凄凉不肯因人热。莫笑孤萤焰最微，穿帘入幕有光辉。能临锦轴窥银字，还拂瑶琴见玉徽。窗里佳人发长叹，空房独有孤萤伴。凝辉不受烈风飘，亮节偏于阴雨灿。可怜萤火腐草生，自开自閤本无情。夜深灯暗天昏黑，犹赖孤萤一点明。
孤雁篇
作者：钱澄之
朝代：明
体裁：古风

北风吹雁孤飞迟，日暮失群鸣且悲。羽翮憔悴天涯远，同侣被伤身独免。往时塞上矰缴多，如今江湖遍网罗。网罗遍张飞不得，茫茫四海难求食。江空岁晚稻粱微，水浅鱼虾处处肥。渔人打鱼不打鸟，汝但饮啄毋惊扰。云中时有征鸿声，闻之勿起翻飞情。劝汝勿羡云中翼，云中之禽身不测。
守风
作者：钱澄之
朝代：明
体裁：五言律诗

已是春将暮，淹留尚在兹。登程嗔算早，冒险愿宁迟。载减行人喜，吟成小竖知。守风吾自惯，所虑失前期。
守风樟树镇·其一
作者：钱澄之
朝代：明
体裁：五言律诗

鹿渚淹吾棹，风涛不可前。市通南粤货，米聚下江船。鸣角官宵济，联樯客昼眠。青林柑子树，簇簇起寒烟。
守风樟树镇·其三
作者：钱澄之
朝代：明
体裁：五言律诗

兵烽销不久，民物甫能康。榜客充边调，渔船辨妇妆。年丰忧谶验，谷贱识农伤。闻道云中郡，倾储莫赈荒。
守风樟树镇·其二
作者：钱澄之
朝代：明
体裁：五言律诗

风平初起筏，乘夜驻江心。舟重防沙浅，篙长试水深。月才窥岭坠，虫只傍舷吟。驿路喧铙吹，更夫自古今。
安国寺即事怀晦山大师
作者：钱澄之
朝代：明
体裁：七言律诗

出郭偶寻安国寺，登楼遥忆晦山师。已成覆院千竿竹，悔失当门数亩池。得法比丘行托钵，寄单居士卧吟诗。悬知灵隐秋光好，正是蒲团厌客时。
宗伯请告后同过兴教寺和壁间宗伯原韵
作者：钱澄之
朝代：明
体裁：七言绝句

萧寺频来为看山，从前毕竟是偷閒。如今得请真閒矣，才算寻山到此间。
官兵行
作者：钱澄之
朝代：明
体裁：古风

沙边大舰者何为，沙下风吹舰上旗。云是新调守江北，行船过客索酒赀。榜人船头快招手，泊船送钱毋多口。勿令指作渡江贼，缚去请功枭汝首。
定武闸
作者：钱澄之
朝代：明
体裁：七言绝句

绿树临流小店开，离城八里少人来。尚书说似江南路，坐到斜阳不肯回。
宛平公索题小影
作者：钱澄之
朝代：明
体裁：古风

相公下直人事稀，踞石危坐林间扉。窈然尘外发清机，对之和易神有威。髭髯正黑苍者微，其人虽瘦天下肥。往昔汾湖乱相依，公年十七皙而颀，顾盼奕奕腾光辉。俄顷星散南北飞，分殊势绝霄坏违，皂帽骑驴走帝畿。先公不忘旧布衣，出诗见忆相歔欷。坐谈往事子姓围，惟时未老乞身归。公每退食侍庭闱，纵我狂论无刺讥。今者重来事又非，登堂有泪制不挥。庭阶树色益芳菲，苍苔碧草思春晖。留侯学道争先几，赤松同游吾敢希。江村老翁何所祈，解推岂救寒与饥。海内清晏无人噫，馀年长坐钓鱼矶。
宛平相公召集怡园述怀·其一
作者：钱澄之
朝代：明
体裁：七言律诗

名园屈曲几年成，绿树阴秾满院清。客到早迷门内径，僮前为导洞中行。巧堆顽石峰偏秀，计转寒泉涧有声。半醉不知新月上，高谈争让老狂生。
宛平相公召集怡园述怀·其三
作者：钱澄之
朝代：明
体裁：七言律诗

才华晚岁已全休，漫忆当年足唱酬。开阁动邀名士集，为园喜及老亲游。青山未许存黄绮，皂帽于今几白头。剩有半生书卷在，故人何计令长留。
宛平相公召集怡园述怀·其二
作者：钱澄之
朝代：明
体裁：七言律诗

狂生夙昔平津客，八十衰龄今又来。野性受知捐礼法，先公忘分与追陪。每因即席常怀旧，犹爱听歌数举杯。往日有诗吟似梦，怪君家世特怜才。
客吴门闻龚千谷殁于白下怆今忆昔率尔述怀不自知其言之长也
作者：钱澄之
朝代：明
体裁：古风

于惟端毅公，风流海内被。吾兄名父子，家声罔或坠。合门仗一身，如何中道弃。曾未二十年，遂哭君两世。忆昔壬子冬，落拓走燕市。宗伯交未深，望门投以刺。其夜徐方虎，持我诗出视。宗伯乍览之，欣赏发长喟。安得斯人来，斯文足鼓吹。有言适在都，公门必已至。急索门籍观，居然见名氏。门吏受人指，沮令勿登记。诘旦命吾兄，冒寒叩萧寺。邀我就榻前，深谈慰渴思。酬公诗四章，循环手不置。持入示诸姬，谓悉平生志。须臾沮者来，相见大惊愧。我故与诙谐，颇寓温峤智。留我东阁居，不问记室事。佳篇荷下询，直言了无避。倾耳为沉吟，良久叹曰是。虚怀如有失，乃谓吾姑俟。以此日聚首，唱和无一字。把我一卷诗，疾病无时离。临殁竟以殉，僮竖习所嗜。公病久不出，外廷微有议。便思请告归，苦为臣妾累。暇日与谈经，为晰系遁义。公志本勇决，毅然辞高位。疏上病益危，乃遭宵人詈。以此为误公，图献公子媚。惟兄达大体，媚兄兄转恚。谷阳竖者流，安足当一谇。公起闻许归，旷怀今始遂。渐欲远佞人，默谕左右侍。行乐未及旬，溘然趺坐逝。恩礼全始终，举朝争叹异。可怜上卿家，身后一无备。匹马遍通都，逢人为涕泗。丧祭随具举，尽出交亲佽。旧吏与门生，一一亲含襚。兄子方南还，谁与共劳瘁。此事何足言，而兄心则识。兄初职司空，上知饶心计。特假楚疆节，南北驿兼治。鄂渚贻我书，扫榻日夕迟。知我好诤言，刍荛庶有裨。我性本疏狂，所至动遭惎。门内同一家，不知谤所自。我耳若不闻，兄闻大骇异。谓此先子友，非与宾客类。彼固无所需，有需敢告匮。我闻兄斯语，已胜解推惠。久思湖南游，壮游良不易。同舟过洞庭，岳麓再沾醉。有诗三十首，壹皆兄所赐。甫返武昌舟，早策都门骑。闻兄遭诖诬，未审谁者祟。问讯不逢人，但知广罗织。方切友生忧，讵信武昌溃。军书昼夜驰，官贼同儿戏。伤哉讥谗馀，复罹此颠踬。幸无职守羁，奉母脱危地。举家踉跄奔，皇问箧与笥。以是身萧然，空舟如客寄。舟薄枞阳过，吾儿候江涘。念我家特贫，曾不少供饩。其秋我返里，何当执手慰。亹亹尺素书，远自浔阳致。上言蕲水祠，磨碑待君志。端毅名迹多，蒐罗恐时费。我惟纪所知，似得昔人意。会有汗青役，入吴自编次。文成播吴门，邮绝何从示。已闻楚案清，金陵驾且税。吾事行且毕，旦夕可把臂。讵期凶问传，令我惊以悸。人生天地间，去来必有为。如何英与华，乍吐旋已閟。观子政事才，岂非今能吏。精神靡不周，盘错见利器。门岂无杂宾，所亲必正士。昔贤好客风，至今俨未替。世不见宗伯，见君庶其似。所以江汉间，益深往哲企。继述本孝思，人徒仰侠气。仕宦曾几时，困顿旋以毙。己志既未伸，后必昌而炽。儿孙接踵起，况有弟也稚。我虽八十翁，及见箕裘嗣。抚棺欲一恸，金斗远莫跂。古人戒越疆，洵由筋力敝。遥遥述此怀，俯仰无穷泪。
客园宴集酬王胥庭大司马·其一
作者：钱澄之
朝代：明
体裁：七言律诗

名园曲曲可扶筇，谁信高斋膝仅容。深巷人来苍藓滑，小桥客过野花秾。朝回独坐今司马，吟罢经行老秩宗。倘许楚狂堪唱和，不嫌乘暇日追从。
客园宴集酬王胥庭大司马·其二
作者：钱澄之
朝代：明
体裁：七言律诗

叱蹇冲筵最后来，偶随野兴径登台。秋清北阙千重见，日暮西山万叠开。岂谓风尘存绮夏，却逢宾客让邹枚。对君大有论诗兴，好待诗朋更把杯。
客园酬龙门先生·其一
作者：钱澄之
朝代：明
体裁：七言律诗

鹤湖重到暗伤魂，祇访先生识故园。山径穿松新补石，柴关绕竹别开门。时移岂合辞家难，僧梵惟应报佛恩。闻道年来深避客，独蒙格外饭王孙。
客园酬龙门先生·其三
作者：钱澄之
朝代：明
体裁：七言律诗

不到园林三十年，当时丘壑已茫然。数峰插水馀残石，杂树成阴弄晚烟。池上未悭春草句，樽前空忆竹林贤。梅花小阁藏娇处，咏雪听歌绝可怜。
客园酬龙门先生·其二
作者：钱澄之
朝代：明
体裁：七言律诗

小构西轩一水环，为贪隔岸看东山。松林手植皆千尺，池面新穿又几湾。头白尚知龙性在，耳聋益令道心閒。自怜尘事无时了，那得从翁此闭关。
客园酬龙门先生·其四
作者：钱澄之
朝代：明
体裁：七言律诗

草满庭阶药满阑，弟兄相对古衣冠。灵光劫后存非偶，硕果人间见亦难。骨瘦渐知轻举效，眼方应得大还丹。看君道气饶清福，正好溪边把钓竿。
客天宁寺次尼备韵
作者：钱澄之
朝代：明
体裁：七言律诗

昔年高会武昌城，又聚临江感慨生。久客为迟残暑过，不眠长听远钟鸣。酒缘病减狂仍在，诗觉肠枯句懒成。老去时流相识少，殷勤还赖旧交情。
客店不寐寄怀锡鬯
作者：钱澄之
朝代：明
体裁：七言律诗

襆被单装宿潞河，风严旅舍夜难过。博徒彻夜呼枭雉，军吏当门系马骡。鼓绝三声更渐缓，窗开一罅月偏多。高朋拟共围炉话，隔院天涯奈我何。
客新城邀建阳王帅先饮郊外桂树下
作者：钱澄之
朝代：明
体裁：古风

旅食值秋风，穷愁复谁吊。有客自武夷，溪山资清妙。流离喜共栖，悲歌幸同调。郁郁荒城外，何处延高眺。独有双桂华，发我樽前啸。白云抱遥峰，微雨收夕照。命酌扫石苔，吹香满烟峤。下有莎鸡吟，上有孤蝉叫。谈深草露泫，酒止山寒峭。无须秉烛回，望舒坐可召。
客润州月华山道院登万岁楼
作者：钱澄之
朝代：明
体裁：七言律诗

月华岭畔有丹丘，与客凭阑万岁楼。北固山川朝暮见，南徐风物古今愁。潮来海色连青野，浪起江心指白头。向晚茫茫何所见，依微一塔是扬州。
客生梓石映昆遗稿成属予为序因题其后·其二
作者：钱澄之
朝代：明
体裁：五言律诗

北阙上书罢，梦魂空入关。正逢南渡日，羞厕进贤班。童仆依人在，家乡望汝还。江头殡旅榇，谁与返秦山。
客生梓石映昆遗稿成，属予为序。因题其后
作者：钱澄之
朝代：明

万里南奔客，捐躯已一年！可怜遗稿在，犹荷故人编。佳句风尘得，穷途意气偏。平生文散尽，留取姓名传。北阙上书罢，梦魂空入关！正逢南渡日，羞厕进贤班。童仆依人在，家乡望汝还。江头殡旅榇，谁与返秦山！
客生梓石映昆遗稿成，属予为序。因题其后·其一
作者：钱澄之
朝代：明

万里南奔客，捐躯已一年！可怜遗稿在，犹荷故人编。佳句风尘得，穷途意气偏。平生文散尽，留取姓名传。
客生梓石映昆遗稿成，属予为序。因题其后·其二
作者：钱澄之
朝代：明

北阙上书罢，梦魂空入关！正逢南渡日，羞厕进贤班。童仆依人在，家乡望汝还。江头殡旅榇，谁与返秦山！
客祁门寓十王寺杂咏·其一
作者：钱澄之
朝代：明
体裁：五言律诗

城南悟法寺，台殿敞溪边。俗俭偏贪佛，僧贤欲改禅。舂喧临水碓，篙曲上滩船。颇羡村翁古，衣冠似汉年。
客祁门寓十王寺杂咏·其七
作者：钱澄之
朝代：明
体裁：五言律诗

客居偏喜寺，课诵晚堪听。襆待僧閒制，杯因友病停。科头时礼佛，嗽口自持经。见说山门古，泥神大有灵。
客祁门寓十王寺杂咏·其三
作者：钱澄之
朝代：明
体裁：五言律诗

禅林何代废，今已合重兴。精舍栖游子，空房养病僧。厨开残梵夹，灶堕走瓜藤。昨夜光明满，新添佛母灯。
客祁门寓十王寺杂咏·其九
作者：钱澄之
朝代：明
体裁：五言律诗

无事寻人语，閒谈每夜深。土风崇鬼教，梵唱杂伶音。谐俗老来态，悔游病后心。所嗟诗思涩，得句费沉吟。
客祁门寓十王寺杂咏·其二
作者：钱澄之
朝代：明
体裁：五言律诗

经旬不出市，草色满庭荒。破院埋双塔，长廊闭十王。香田常住累，佛事一秋忙。好接诸方众，寻师坐道场。
客祁门寓十王寺杂咏·其五
作者：钱澄之
朝代：明
体裁：五言律诗

茶棚閒寓目，来往阅行舟。日落渡难待，滩平缆早收。鸟知施食集，鱼恃放生浮。窣堵溪流隔，常思到上头。
客祁门寓十王寺杂咏·其八
作者：钱澄之
朝代：明
体裁：五言律诗

山深寒气早，地僻屐痕稀。游客已都去，主人犹未归。有书朝押酒，无被夜添衣。寂莫高阳侣，閒时一叩扉。
客祁门寓十王寺杂咏·其六
作者：钱澄之
朝代：明
体裁：五言律诗

梵宇临官道，施茶信有缘。渔蛮竿去远，健妇担争先。漏税常通货，随乡不使钱。米船江右至，最贱是今年。
客祁门寓十王寺杂咏·其十
作者：钱澄之
朝代：明
体裁：五言律诗

穷途依老友，久卧客心惊。药灶通宵火，邻床半夜声。不眠长属耳，无语暗关情。多少飘蓬虑，踌蹰到五更。
客祁门寓十王寺杂咏·其四
作者：钱澄之
朝代：明
体裁：五言律诗

老年难作客，况是凛秋时。何处求梅墓，閒来辨岳碑。醉疑沽酒恶，醒怪打钟迟。去住惟凭兴，前途不自知。
客陵阳同增岸汾仲师仲诸子游仙坛即事·其一
作者：钱澄之
朝代：明
体裁：七言律诗

陵阳山半古仙坛，下指孤城似弹丸。菜麦畦分铺地锦，芙蓉峰削插天寒。穷乡几户容秦吏，遗迹千年纪汉官。稍喜断碑阴有字，扫开苔藓倩人看。
客陵阳同增岸汾仲师仲诸子游仙坛即事·其二
作者：钱澄之
朝代：明
体裁：七言律诗

汉家良吏此登仙，炼药飞升迹尚传。坛畔井湮腾紫气，山腰灶堕涌丹泉。衔杯忽漫伤前事，披发谁堪礼昔贤。倘遇子明骑鹤返，可知今代是何年。
宫词六首
作者：钱澄之
朝代：明

内使承恩新置机，诏传大布织龙衣。六宫罗绮无人著，敕与元戎绣将旗。光禄虚闻进八珍，君王蔬食已多春。黄门小竖閒锄地，御苑时供菜甲新。宫漏沈沈迥未眠，大家秉烛在甘泉。遥瞻御笔珠帘里，夜半频闻手诏传。旌旗十万护乘舆，二圣军中共起居。长信宫人骑马出，从龙祗有五车书。外廷章奏晚犹通，侍史开封五夜同。传道君王看不及，黄罗亲裹送中宫。朝看佛院有辉光，敕使传烧内殿香。日午宫中双辇出，金莲影里拜空王。
宫词六首·其一
作者：钱澄之
朝代：明
体裁：七言绝句

内使承恩新置机，诏传大布织龙衣。六宫罗绮无人着，敕与元戎绣将旗。
宫词六首·其一
作者：钱澄之
朝代：明

内使承恩新置机，诏传大布织龙衣。六宫罗绮无人著，敕与元戎绣将旗。
宫词六首·其三
作者：钱澄之
朝代：明

宫漏沈沈迥未眠，大家秉烛在甘泉。遥瞻御笔珠帘里，夜半频闻手诏传。
宫词六首·其三
作者：钱澄之
朝代：明
体裁：七言绝句

宫漏沉沉迥未眠，大家秉烛在甘泉。遥瞻御笔珠帘里，夜半频闻手诏传。
宫词六首·其二
作者：钱澄之
朝代：明
体裁：七言绝句

光禄虚闻进八珍，君王蔬食已多春。黄门小竖閒锄地，御苑时供菜甲新。
宫词六首·其五
作者：钱澄之
朝代：明
体裁：七言绝句

外廷章奏晚犹通，侍史开封五夜同。传道君王看不及，黄罗亲裹送中宫。
宫词六首·其六
作者：钱澄之
朝代：明
体裁：七言绝句

朝看佛院有辉光，敕使传烧内殿香。日午宫中双辇出，金莲影里拜空王。
宫词六首·其四
作者：钱澄之
朝代：明

旌旗十万护乘舆，二圣军中共起居。长信宫人骑马出，从龙祗有五车书。
宫词六首·其四
作者：钱澄之
朝代：明
体裁：七言绝句

旌旗十万护乘舆，二圣车中共起居。长信宫人骑马出，从龙祇有五车书。
宴集宝月台
作者：钱澄之
朝代：明
体裁：七言律诗

新年此地频高会，谁似省郎职最閒。楼阁凭空涵皎月，吏人倚槛面苍山。蛮乡苦热官偏冷，曹署名青鬓已斑。无计忧天拼痛饮，也知戎马近庾关。
家尔斐溪默即事·其一
作者：钱澄之
朝代：明
体裁：五言律诗

园林三十载，头白客重来。径已随山改，门仍向水开。衣冠留古意，丘壑见诗才。祇记吟安阁，秋时卧几回。
家尔斐溪默即事·其三
作者：钱澄之
朝代：明
体裁：五言律诗

空阔临池槛，移樽纳晚凉。家僮能度曲，小妓善飞觞。孤月忽然上，新荷分外香。无心成胜集，争怪老夫狂。
家尔斐溪默即事·其二
作者：钱澄之
朝代：明
体裁：五言律诗

林塘终岁改，聊遣暮年閒。竟有千竿竹，居然一带山。共惊松老大，也觉水弯环。别院邻家典，何时始赎还。
家尔斐溪默即事·其四
作者：钱澄之
朝代：明
体裁：五言律诗

已无儿女累，翻怪老来穷。家为林泉废，心矜布置工。出门愁债主，入室笑痴翁。自合离城邑，携孥住此中。
家左车邀同邵村然石登汴故宫后山
作者：钱澄之
朝代：明
体裁：七言律诗

大地平沈剩此山，中原无事且同攀。星槎帝子浮何往，花石君臣去不还。万井尘昏疏树里，半城麦秀夕阳间。醉馀老眼收双泪，看取兴亡只等閒。
家湘灵书到寄示哭尔止诗即成三首·其一
作者：钱澄之
朝代：明
体裁：七言律诗

仲文书至语堪悲，遥寄秋风哭友诗。早见病深催棹返，谁知客死到家迟。嗣孙赖得扶持去，妻女曾无诀别辞。珍重平生诸稿在，箧中零乱莫教遗。
家湘灵书到寄示哭尔止诗即成三首·其三
作者：钱澄之
朝代：明
体裁：七言律诗

握发论交四十年，词坛并驾苦争先。生还岭外情弥笃，死别江头色可怜。晚岁忤时谈字学，一生得谤在诗篇。涂山有集君须订，好是精严使必传。
家湘灵书到寄示哭尔止诗即成三首·其二
作者：钱澄之
朝代：明
体裁：七言律诗

扁舟西上滞江滨，值我奇冤恨莫伸。老去共知心术正，难中吾见友情真。一觞一咏完千古，同学同年剩几人。后事好烦王逸少，他乡寡弱复谁亲。
家葆馚以金门稿见示览毕有作
作者：钱澄之
朝代：明
体裁：古风

吾家武肃后，子姓东南蕃。才华世不乏，家声自昔尊。舍人起云间，昂骧金马门。惟昔先司寇，名德久弗谖。君生秉夙慧，再来承佛恩。探怀得智珠，下笔倾词源。既穷作者奥，直破前辈藩。云间昔才薮，坛坫冠中原。选音绝鄙细，摛藻何翩翻。岂贵质偏胜，抑恐文过繁。近得舍人出，毅然去陈言。其情非不至，其词乃极温。方响玉则和，比质金以浑。庶几风人遗，犹见雅道存。同时有董生，逸气浩若奔。往往任天趣，落落欲孤鶱。君诗必顿挫，当放时忽吞。澄也一老狂，啸歌江上村。作诗声苦悲，语出杂啼痕。自知多忌讳，聊以摅烦冤。深荷舍人谊，行苇蔼然敦。亦有旧词伯，同是前王孙。哀我为穷士，视我为诸昆。虽非连理枝，共此琼树根。我如涸辙鲋，君如天池鲲。云泥各有分，安得相攀援。所欣臭味合，获把论文樽。我才枯落尽，志探音韵元。大旨窥羲画，微言寄漆园。何时弃篇章，与君共讨论。
宿何三次德舟中既别有怀
作者：钱澄之
朝代：明
体裁：五言律诗

入舟孤月落，听尔谕风生。榜客眠无语，邻樯泊有声。吹灯村妇汲，就枕店鸡鸣。分手朝烟里，茫茫一橹行。
宿凌云舍枕上口号
作者：钱澄之
朝代：明
体裁：七言律诗

溪窗彻夜作雷声，屋溜泉奔听不明。雨即悭寻三叠胜，晴还悔下万松坪。崎岖有径宁辞险，筋力虽疲尚可行。若使玉川门又阻，一生辜负看山情。
宿南陔斋头
作者：钱澄之
朝代：明
体裁：七言律诗

白门栖泊近三年，曾向高斋两度眠。槛外井温冬至节，阶前梧碧岁寒天。惭余学道心难死，看汝伤时泪欲悬。容易竹床通夜话，交游乱去几人全。
宿家亦友塾斋偶成
作者：钱澄之
朝代：明
体裁：七言律诗

齿序肩随四十年，馀年重聚客途边。风霜荏苒千茎雪，灯火凄凉万里毡。饭熟行厨常共啖，酒阑大被亦同眠。漫嗟老去皆贫贱，回首垂髫尽可怜。
宿州
作者：钱澄之
朝代：明
体裁：七言律诗

过淮一日雨才收，早见孤城是宿州。几处轮蹄交路转，谁家花树隔墙浮。店留客熟逋初返，饷累官赔死未休。近以兵冲裁汉吏，关东强项可纾忧。
宿州小除即事
作者：钱澄之
朝代：明
体裁：五言律诗

此生常汗漫，老去厌家居。屈指一年尽，计程万里馀。筒倾携到酒，装解读残书。旅舍无灯火，凄凉说小除。
宿巩县
作者：钱澄之
朝代：明
体裁：五言律诗

嵩山不可到，夜宿洛川东。小县破山下，人家陶穴中。成皋分楚汉，广武笑英雄。工部坊虚设，何人继大风。
宿废寺
作者：钱澄之
朝代：明
体裁：五言律诗

松门迥不闭，僧去几经春。古殿啼龙象，虚廊宿鬼神。鸽眠檐际火，鼠堕佛头尘。僮仆通宵坐，安眠纵主人。
宿张慎庵舫亭
作者：钱澄之
朝代：明
体裁：七言律诗

独宿江亭夜不眠，濛濛沙渚宿寒烟。月高负郭争鸣柝，风静中流稳住船。往事已成庄叟梦，同人犹话义熙年。自矜老笔犹雄健，草草千言一郡传。
宿归德
作者：钱澄之
朝代：明
体裁：七言律诗

归德自来形胜地，闾阎风物已全荒。官渠草没悲隋帝，废苑鸦啼吊孝王。堤护四门增壁垒，水环千顷作池隍。怪他张许能坚守，淮外金汤算此乡。
宿徐鹿公村居题壁
作者：钱澄之
朝代：明
体裁：五言律诗

徐孺声名久，相寻傍墓田。救人频破产，结客讳无钱。失药从儿病，营炊有妇贤。虚房留竹榻，我亦一宵眠。
宿栖贤寺二首·其一
作者：钱澄之
朝代：明
体裁：七言律诗

山路苔深客至稀，特寻钟梵叩禅扉。大师度岭谁为主，监院游吴且未归。乍听远来争接杖，却怜初到劝添衣。白茅小屋开方丈，送我安单暂息机。
宿栖贤寺二首·其二
作者：钱澄之
朝代：明
体裁：七言律诗

见说栖贤古道场，自经劫火到今荒。门庭仍接诸方众，耕种才收半岁粮。愿力须完皆是妄，名根未拔岂能藏。雷峰老汉真知识，住院规条揭满堂。
宿汪惟肖山居索诗为徐月鹿五十寿走笔奉寄
作者：钱澄之
朝代：明
体裁：古风

汪子空山一茅屋，黄昏驴背邀我宿。客有白饭驴有刍，拥炉夜话徐月鹿。月鹿才名我久闻，与我未交交以神。往时豪气倾江北，祇今清誉腾淮滨。淮水东汇清江浦，南北舟车日旁午。太仓悉仰挽输功，过客恃为地道主。年年采木造漕船，昔何苦窳今何坚。物价既优功亦倍，家家得用水衡钱。朝廷计功不计费，区画要为百世利。即防掣肘另增官，何意同官与同志。如君才真天下奇，朝起视事夜赋诗。判牒争求苏轼帖，放衙閒赌谢安棋。君于朋友有高义，吾里相传两盛事。恤孤已见李狂生，娶妇复闻杨处士。明年正月君五旬，祝君诗句满堂新。可怜汪子解君意，论诗偏重老遗民。夜深邀我饮我酒，酒酣属笔为君寿。酒醅告罄诗亦成，此时诵君君知否。汪子早去称君觞，予亦还家即整装。明年倘过黄河去，淮上为君醉几场。
宿磨盘洲
作者：钱澄之
朝代：明
体裁：五言律诗

此洲昔殷盛，漂荡几家存。江口旋编屋，潮头尚打门。楼船乘浪进，鼓吹杂风喧。小泊更筹里，嚣然似一村。
宿贡州市楼上闻钟久之得一声铿然琴也率成
作者：钱澄之
朝代：明
体裁：五言律诗

小楼留客卧，酒醒梦难成。不省夜将半，时闻钟一鸣。疏因持佛缓，铿与汎琴清。转悟丝桐理，中函金石声。
宿辅仁馆夜起示杨得之童稚公期公
作者：钱澄之
朝代：明
体裁：七言绝句

何处钟声报耳边，起来行坐月当天。诸君未见清宵好，只怪吟诗夜不眠。
宿道口题和壁间韵
作者：钱澄之
朝代：明
体裁：古风

风尘十日变容面，一程一程近乡县。菅麻叶上雨声催，归德城楼遮不见。道傍茅屋且停车，迎门老翁六十馀。问年与我生同岁，閒坐收钱愧不如。
寄严颢亭给谏·其一
作者：钱澄之
朝代：明
体裁：七言律诗

记得开樽共唱酬，红筵碧酒夕阳楼。名争坛坫疑前世，分绝云霄念旧游。朋好半为方外客，湖山还忆坐中秋。狂奴意气今都尽，祇剩萧萧白满头。
寄严颢亭给谏·其二
作者：钱澄之
朝代：明
体裁：七言律诗

与子暌违三十年，清华争羡一门仙。早开金马归梧掖，又见青骢出木天。最爱新诗从客借，曾修短札托僧传。冲炎拟买西泠棹，底事扬州去未还。
寄从子龙友
作者：钱澄之
朝代：明
体裁：古风

我遇杜苍略，言与汝相识。称汝好文采，落笔多奇特。寿春乡先生，览之争叹息。知为我从子，亦足生我色。又言汝不羁，意气难可即。游学亦多年，岸傲乃如昔。我以正月回，群从皆罗列。问汝独不见，久未还乡邑。汝父年向衰，须发白间黑。倚闾望汝归，中夜泪沾臆。汝母厝浅土，风雨卧荆棘。兵火沿江村，宁不念罔极。汝妻守空房，糠麸不得食。汝子娇可怜，宛转绕我侧。朝夕盼爷回，傍人为心恻。丈夫志四方，天伦讵有忒。汝学当益进，汝才极可惜。我昔好远游，间关归不得。汝在咫尺间，久出何所逼。传闻颇异辞，展转滋我惑。读诗早言旋，免我长相忆。
寄俍亭大师·其一
作者：钱澄之
朝代：明
体裁：七言律诗

得法宗门廿载馀，十年前接数行书。才名世外终难晦，慧业生来岂尽除。幸有逃禅吾道在，不因作佛故人疏。即今领众争推出，谁让孤峰顶上居。
寄俍亭大师·其二
作者：钱澄之
朝代：明
体裁：七言律诗

武林回忆旧游稀，羡煞吾师早见机。遁迹早闻争卖药，出家何意竟披衣。也知道力君偏定，自愧初心我渐违。苦趣暮年尝欲遍，此生未审得皈依。
寄俞犀月
作者：钱澄之
朝代：明
体裁：五言律诗

俞生逃世客，亦是侠肠人。坛坫争推长，风怀岂似贫。酒逢高会勇，诗好老夫真。早晚花溪上，休辞来往频。
寄吴梅村宫詹·其一
作者：钱澄之
朝代：明
体裁：七言律诗

曾记陪京谒后尘，惊看天上谪仙人。清姿对雪遥相映，彩笔当筵捷有神。已向南厢悲旧吏，谁怜东阁有残宾。当时末坐今头白，争怪先生发早新。
寄吴梅村宫詹·其三
作者：钱澄之
朝代：明
体裁：七言律诗

娄水扁舟忆昔游，遥怜风物汉时秋。山涛启事真无故，庾信哀时岂自由。音乐解来翻引恨，玺书徵后迥添愁。淮王仙去遗鸡犬，佳句频吟涕泗流。
寄吴梅村宫詹·其二
作者：钱澄之
朝代：明
体裁：七言律诗

秣陵烟树已全空，回首登临似梦中。祇课诗篇销晚岁，别填词曲哭秋风。同时被召情偏苦，往事伤怀句每工。却忆清江杨伯起，屡辞麻诏荐娄东。
寄吴梅村宫詹·其四
作者：钱澄之
朝代：明
体裁：七言律诗

闻道林泉足啸歌，近来酬唱兴如何。江东词客才华盛，岭外逋臣忌讳多。自把诗篇忘岁月，欲趋坛坫阻风波。如今乱定人俱老，咫尺文园肯不过。
寄呈留守瞿相公
作者：钱澄之
朝代：明

稽首虞山拜相公，汉廷勋业许谁同！自擒宗孽人心定，再整危疆将略雄。屡降白麻趣秉政，终拚黄发老从戎。祗今鹓鹭归仙仗，争念麒麟第一功！中兴根本仗谁留，楚、粤经年次第收。羊祜在军常缓带，庾公乘月亦登楼。幂中书记欺韩愈，帐下诸儿问许侯。近喜湖南何相国，时从枕上借边筹！铁券新辞五等勋，可堪时事又纷纭。荆南捷奏经时至，江右援书迥未闻！图籍应归萧相国，功名独让李将军。即今政本还虚席，诏使频催下五云。辛苦延津事已非，生还辇下愿多违！苏卿有节谁人验，王粲无家何处归？喜听蛮方歌赤舄，争传词客满黄扉！袖中双笔犹堪用，拟向公门马上挥！
寄呈留守瞿相公·其一
作者：钱澄之
朝代：明
体裁：七言律诗

稽首虞山拜相公，汉廷勋业许谁同。自擒宗孽人心定，再整危疆将略雄。屡降白麻趣秉政，终拼黄发老从戎。祇今鹓鹭归仙仗，争念麒麟第一功。
寄呈留守瞿相公·其一
作者：钱澄之
朝代：明

稽首虞山拜相公，汉廷勋业许谁同！自擒宗孽人心定，再整危疆将略雄。屡降白麻趣秉政，终拚黄发老从戎。祗今鹓鹭归仙仗，争念麒麟第一功！
寄呈留守瞿相公·其三
作者：钱澄之
朝代：明
体裁：七言律诗

铁券新辞五等勋，可堪时事又纷纭。荆南捷奏经时至，江右援书迥未闻。图籍应归萧相国，功名独让李将军。即今政本还虚席，诏使频催下五云。
寄呈留守瞿相公·其三
作者：钱澄之
朝代：明

铁券新辞五等勋，可堪时事又纷纭。荆南捷奏经时至，江右援书迥未闻！图籍应归萧相国，功名独让李将军。即今政本还虚席，诏使频催下五云。
寄呈留守瞿相公·其二
作者：钱澄之
朝代：明

中兴根本仗谁留，楚、粤经年次第收。羊祜在军常缓带，庾公乘月亦登楼。幂中书记欺韩愈，帐下诸儿问许侯。近喜湖南何相国，时从枕上借边筹！
寄呈留守瞿相公·其二
作者：钱澄之
朝代：明
体裁：七言律诗

中兴根本仗谁留，楚、粤经年次第收。羊祜在军常缓带，庾公乘月亦登楼。幕中书记欺韩愈，帐下诸儿问许侯。近喜湖南何相国，时从枕上借边筹。
寄呈留守瞿相公·其四
作者：钱澄之
朝代：明
体裁：七言律诗

辛苦延津事已非，生还辇下愿多违。苏卿有节谁人验，王粲无家何处归。喜听蛮方歌赤舄，争传词客满黄扉。袖中双笔犹堪用，拟向公门马上挥。
寄呈留守瞿相公·其四
作者：钱澄之
朝代：明

辛苦延津事已非，生还辇下愿多违！苏卿有节谁人验，王粲无家何处归？喜听蛮方歌赤舄，争传词客满黄扉！袖中双笔犹堪用，拟向公门马上挥！
寄周农父
作者：钱澄之
朝代：明
体裁：古风

郁郁青松姿，自植南山巅。上有巉岩石，下有潺湲泉。终年冒霜雪，朝夕含云烟。桧树亦挺生，不受蔓草缠。数与雷霆斗，摧折秃其颠。根干本不殊，荣悴胡相悬。可怜石上根，屈曲还钩连。我与农父交，二十有六年。文鄙西京后，诗称建安前。子学通天人，术数无不研。上书报罢归，投笔从戎旃。督师在江北，惟子与周旋。岂意扬州破，空有襟血溅。我遭党锢祸，妻子沈深渊。十年一还乡，相见鬓苍然。子为淮帅客，能操利物权。我无家可归，合明同学禅。天地成翻覆，性命图苟全。慷慨见孙吴，临事躯竟捐。出处虽有异，此志同一坚。子年今五十，淮上诵子贤。人皆为子羡，吾独为子怜。如何功与德，假手他人传。劝子以学易，望子以知天。松柏庶不凋，陵谷犹未迁。努力谢帷幄，来耕潭上田。
寄姚经三三山客署
作者：钱澄之
朝代：明
体裁：五言律诗

一别经旬雨，三山望不开。遥怜司李署，谁把论文杯。作客知予拙，逢人说尔才。几时辞幕府，岁晚共舟回。
寄孙克咸
作者：钱澄之
朝代：明

夙昔同枝鸟，猋如浮尘散。何意天涯身，与子复同难！念我掌中娇，对面相糜烂。咫尺不得救，空使肝肠断。馀命锋刃残，分飞互零乱。我寻闽峤烟，子矫越水翰。冉冉孤云行，杳杳子规唤。相望不相闻，因风发长叹！黄星耀闽海，紫盖辉越东。思君兄与弟，冥若云中鸿。诏书屡慇勤，高尚讵能同！俊杰识时务，君子凛固穷。君闻在幕府，颇立文若功。鄙志循斗筲，抱关息微躬。愧尔百炼钢，秃首甘从戎！
寄孙克咸·其一
作者：钱澄之
朝代：明
体裁：古风

夙昔同枝鸟，猋如浮尘散。何意天涯身，与子复同难。念我掌中娇，对面相糜烂。咫尺不得救，空使肝肠断。馀命锋刃残，分飞互零乱。我寻闽峤烟，子矫越水翰。冉冉孤云行，杳杳子规唤。相望不相闻，因风发长叹。
寄孙克咸·其一
作者：钱澄之
朝代：明

夙昔同枝鸟，猋如浮尘散。何意天涯身，与子复同难！念我掌中娇，对面相糜烂。咫尺不得救，空使肝肠断。馀命锋刃残，分飞互零乱。我寻闽峤烟，子矫越水翰。冉冉孤云行，杳杳子规唤。相望不相闻，因风发长叹！
寄孙克咸·其二
作者：钱澄之
朝代：明
体裁：古风

黄星耀闽海，紫盖辉越东。思君兄与弟，冥若云中鸿。诏书屡慇勤，高尚讵能同。俊杰识时务，君子凛固穷。闻君在幕府，颇立文若功。鄙志循斗筲，抱关息微躬。愧尔百鍊钢，秃首甘从戎。
寄孙克咸·其二
作者：钱澄之
朝代：明

黄星耀闽海，紫盖辉越东。思君兄与弟，冥若云中鸿。诏书屡慇勤，高尚讵能同！俊杰识时务，君子凛固穷。君闻在幕府，颇立文若功。鄙志循斗筲，抱关息微躬。愧尔百炼钢，秃首甘从戎！
寄孙豹人
作者：钱澄之
朝代：明
体裁：五言律诗

示识孙郎面，看酬舍弟诗。志怜吾道合，辞见客心悲。风气关中厚，文章江左卑。骚坛凭笔削，切恐太伤时。
寄家左车大梁
作者：钱澄之
朝代：明
体裁：七言律诗

送别江天一雁飞，临歧惆怅愿多违。祇期迎旐还西上，忽念倚闾竟北归。长路风霜嗟独往，深秋早暮忆无衣。衡州更去何年事，望尔朝朝候竹扉。
寄将乐令问玉华洞
作者：钱澄之
朝代：明
体裁：七言律诗

郭外仙都路不赊，行春曾否一停车。风冲洞口桥难渡，火导崖边杖可拿。每恨无缘逢石髓，定知有道出丹砂。当时壁上留题处，漫灭今存几笔斜。
寄开少
作者：钱澄之
朝代：明
体裁：五言律诗

间道延津出，生还意惘然。雁行寻万里，虎穴足三年。公道朝端少，威名蜀吏传。惠连经岁至，芒屩竟空穿。
寄开少
作者：钱澄之
朝代：明

间道延津出，生还意惘然！雁行寻万里，虎穴足三年。公道朝端少，威名蜀吏传。惠连经岁至，芒屩竟空穿！
寄彭孔晢刺史·其一
作者：钱澄之
朝代：明
体裁：七言律诗

苍梧使者重交亲，乡曲情从异地真。囚首江亭逢候吏，吞声官舫慰累臣。榕阴深护危巢卵，海气遥腾破网鳞。别后烽烟未全息，庾关西望几伤神。
寄彭孔晢刺史·其二
作者：钱澄之
朝代：明
体裁：七言律诗

梧州城踞夹江沱，乱后因君得再过。津市烟销残竹瓦，山楼月落起蛮歌。饮除冰井泉源少，候近桃花瘴疠多。岭路渐通人渐散，独留高寺老头陀。
寄徐莘叟太史
作者：钱澄之
朝代：明
体裁：七言律诗

名园策杖屡蹉跎，准拟今冬约伴过。身隐未能忘笔墨，兴衰犹喜听笙歌。常时放棹千江远，老去骑驴两日多。雪霁山寒行不得，花前留醉待春和。
寄怀惕庵五十·其一
作者：钱澄之
朝代：明
体裁：七言律诗

先朝党祸称多士，迟暮同心尚几人。令族徵君成大隐，吾家御史是名臣。青天卧对沧江老，皂帽相看白发新。出处参差馀四子，岁寒那得不交亲。
寄怀惕庵五十·其二
作者：钱澄之
朝代：明
体裁：七言律诗

曾冲虎穴等閒还，初度嘉辰剧可怜。时事漫劳函史记，新诗不用舶商传。闭门草市知非日，洗砚清江学易年。老友山中聊寄讯，近来参得伏羲禅。
寄怀白门旧游五首·其一
作者：钱澄之
朝代：明
体裁：七言律诗

驯象门西老逸民，两年晨夕最交亲。图书相对全无事，粗粝同餐未觉贫。雪里颜开僧舍酒，花时泪溅帝城春。扬雄居远吾归遽，试问追随尚几人。
寄怀白门旧游五首·其三
作者：钱澄之
朝代：明
体裁：七言律诗

元倬先生马巷居，修梧小石野人庐。床因客卧书频卷，诗以交严册渐除。头白未妨冠服古，眼昏应与简编疏。别来念尔心灰尽，尚觉杯中兴有馀。
寄怀白门旧游五首·其二
作者：钱澄之
朝代：明
体裁：七言律诗

雨花台侧破山前，有客楼居十几年。坐卧一床人罕见，购求千卷手亲编。贤甥酷似能偕隐，阿叔虽痴亦好玄。造席若知吾弟子，定容汝宿万松颠。
寄怀白门旧游五首·其五
作者：钱澄之
朝代：明
体裁：七言律诗

季子孤标野鹤姿，老来持重亦吾师。长斋不断杯中物，远害常防乱后诗。世网遍张余自放，禅关已过尔还疑。莫因学道身心苦，何日为君撒手时。
寄怀白门旧游五首·其四
作者：钱澄之
朝代：明
体裁：七言律诗

青门未必世堪逃，自是东陵隐计高。竟肯种园身本健，公然执爨妇殊劳。灰心转怕新闻至，得酒时防故态豪。与我明年俱五十，那能同醉卧江皋。
寄怀白门旧游又二十四首·其一
作者：钱澄之
朝代：明
体裁：七言律诗

园上头陀族本华，多年卖画作生涯。闭门反教邻人锁，润笔深防老友赊。白鹭洲边停杖履，芙蓉山畔领烟霞。交亲索负柴扉满，谁信终朝不在家。
寄怀白门旧游又二十四首·其七
作者：钱澄之
朝代：明
体裁：七言律诗

墨妙如君世亦稀，看君游戏颇忘机。囊非正乏输钱却，卷自成堆得酒挥。远客乍还经宿去，贵游屡约及期违。松风阁上青田石，许为镌还竟不归。
寄怀白门旧游又二十四首·其三
作者：钱澄之
朝代：明
体裁：七言律诗

仲子无端滞网罗，北来家信近如何。交游早虑危机伏，患难还知侠气多。老友诗于连夜燬，阿兄须在一年皤。生还远寄江村讯，飞棹衡门与啸歌。
寄怀白门旧游又二十四首·其九
作者：钱澄之
朝代：明
体裁：七言律诗

荒园一径入蒿莱，常与溪翁薄暮来。但到宾朋逢茗熟，弗拘时节有花开。家私已尽惟藏画，酒量虽差不断杯。犹记小桥横席坐，月高阑进醉忘回。
寄怀白门旧游又二十四首·其二
作者：钱澄之
朝代：明
体裁：七言律诗

城北王生旧有声，孝思友谊岭南行。亲丧远至通街泣，旅榇兼扶举国惊。酒到十分神始王，身惟一线系非轻。桥边相订移家出，拟觅吾乡数亩耕。
寄怀白门旧游又二十四首·其二十
作者：钱澄之
朝代：明
体裁：七言律诗

箨帽荷衣道士装，看君奇癖在膏肓。竹筐满市收茶具，药裹逢人试禁方。家为烧丹全破废，身思卖卜且韬藏。知君有宅桃花坞，终岁何曾到草堂。
寄怀白门旧游又二十四首·其二十一
作者：钱澄之
朝代：明
体裁：七言律诗

桧树森森满寺阴，苍苔路滑日相寻。同参单上人皆散，说法堂前草渐深。托钵几完行脚愿，把茅谁作住山吟。栖霞塔就吾何供，千里拈将一寸心。
寄怀白门旧游又二十四首·其二十三
作者：钱澄之
朝代：明
体裁：七言律诗

新亭冈转一茅孤，破衲栖山老更癯。持戒自知嗔性在，授经屡辨字音诬。蒲团夜雨谈图识，麦饭春风哭鼎湖。最是别来常挂忆，佛前摩顶小僧雏。
寄怀白门旧游又二十四首·其二十二
作者：钱澄之
朝代：明
体裁：七言律诗

长干壮丽九州称，闻道今年土木兴。留取台基容礼塔，倒开窗户看然灯。垂帘大半多高士，挂锡其中有异僧。若遇故人相问讯，为言须鬓白鬙鬙。
寄怀白门旧游又二十四首·其二十四
作者：钱澄之
朝代：明
体裁：七言律诗

忆在长干数往还，避喧深入祖堂山。二时斋粥松根送，双扇柴门竹里关。老病秋林增点缀，蹒跚石磴惯跻攀。去年写幅烟云寄，牢挂江村草屋间。
寄怀白门旧游又二十四首·其五
作者：钱澄之
朝代：明
体裁：七言律诗

白下知交半隐沦，同时最有子云贫。辨端欲起皆知让，星学频推岂认真。性不茹荤非佞佛，家常绝粒未求人。江村老友柴门远，拨草穿畦月几巡。
寄怀白门旧游又二十四首·其八
作者：钱澄之
朝代：明
体裁：七言律诗

衣履萧然处士风，吾徒世法几人通。律诗自与唐音近，章法言于汉篆工。宅卜南村因夙好，身离西席便奇穷。齐年尚有开平后，明岁同称五十翁。
寄怀白门旧游又二十四首·其六
作者：钱澄之
朝代：明
体裁：七言律诗

墙东处士发星星，老屋苔侵户昼扃。野哭每逢先帝忌，身閒甘授小儿经。谈时微中终朝默，酒不辞斟彻夜醒。疑我有书人罕见，欲来窃向帐中聆。
寄怀白门旧游又二十四首·其十
作者：钱澄之
朝代：明
体裁：七言律诗

隆准争怜高帝孙，每谈往事欲销魂。朱门入籍知难卖，翠袖从良说尚存。乱日饥寒犹是福，非时凌虐岂称冤。远游为负兵家债，流落松江何处村。
寄怀白门旧游又二十四首·其十一
作者：钱澄之
朝代：明
体裁：七言律诗

蓬门开向小桥边，避世经今十六年。遂见山陵驱牧马，每逢国忌拜啼鹃。为儒半出门墙下，佞佛时遭塔寺前。羡尔食贫无重累，杖头常带酒家钱。
寄怀白门旧游又二十四首·其十七
作者：钱澄之
朝代：明
体裁：七言律诗

忆别梅冈旧酒垆，怜君行脚海天孤。性难合处原知僻，迹太奇时渐近愚。为客久无颖士仆，随身惟有孝陵图。白门相念癯禅外，更见南陔老病夫。
寄怀白门旧游又二十四首·其十三
作者：钱澄之
朝代：明
体裁：七言律诗

早岁逢迎记不真，那堪须鬓尽如银。疏花小槛松江宅，野径孤筇白下人。画倩老僧传笔意，绣疑娇女是针神。如何岁暮柴门掩，又作淮南幕里宾。
寄怀白门旧游又二十四首·其十九
作者：钱澄之
朝代：明
体裁：七言律诗

萧寺浮居客满庐，谈天声价近何如。酒钱共仰君平卜，诗句频央逸少书。树里帘收人散后，桥头灯灿月明初。经行处处同携手，独有狂奴足迹疏。
寄怀白门旧游又二十四首·其十二
作者：钱澄之
朝代：明
体裁：七言律诗

年年麦饭哭冬青，皂帽方袍共几人。曲糵难消亡国恨，芰荷不染朔风尘。徒闻苦柏矜高节，未有寒梅漏小春。意气似君贫不久，问君底事只长贫。
寄怀白门旧游又二十四首·其十五
作者：钱澄之
朝代：明
体裁：七言律诗

马路街边旧草堂，图经千卷小楼藏。异书试检丹黄遍，难字频询亥豕详。润笔每蒙资困乏，联床常得备遗忘。借来秘本僧厨失，应有神灵护不亡。
寄怀白门旧游又二十四首·其十八
作者：钱澄之
朝代：明
体裁：七言律诗

头白张颠志已灰，萍踪未许海鸥猜。几家圃内求花接，何处阶前选石堆。丘壑境从诗法悟，江湖兴自酒杯来。导师有意为摩顶，念著莱妻苦要回。
寄怀白门旧游又二十四首·其十六
作者：钱澄之
朝代：明
体裁：七言律诗

门西小市倚城隈，一月经过定几回。初学易林频布卦，自开酒店动倾醅。孀亲节著徵诗檄，狎客谈皆作赋才。斗室炎蒸深坐日，北窗曾有好风来。
寄怀白门旧游又二十四首·其十四
作者：钱澄之
朝代：明
体裁：七言律诗

建安游子滞难归，困在江城古帝畿。卖画僧悭分润少，烧丹友死乞钱稀。故山贼占长侨寓，深巷人寻倒启扉。近日闽乡容易贵，如君偏是苦长饥。
寄怀白门旧游又二十四首·其四
作者：钱澄之
朝代：明
体裁：七言律诗

城南野色满西街，白板门稀渐补柴。佛戒易持难断酒，家人不劝尽长斋。市中卖药惟僧乞，寺里听经有弟偕。临去误收书一卷，至今展对即牵怀。
寄怀石埭令姚六康初度·其一
作者：钱澄之
朝代：明
体裁：七言律诗

陵山山下一城偏，士俗民风异昔年。难得远村输赋税，渐闻阛阓有诗篇。挑灯半是回书札，散吏常因办客筵。见说来游多失意，终朝愁欠赠行钱。
寄怀石埭令姚六康初度·其三
作者：钱澄之
朝代：明
体裁：七言律诗

旅寓经春溪上楼，每闻人士说君愁。苦遭恶客不相恕，深怪长官无厌求。邑小未能逃责望，名高端合赖交游。即今初度宾朋集，谁是同声与唱酬。
寄怀石埭令姚六康初度·其二
作者：钱澄之
朝代：明
体裁：七言律诗

邯郸有梦忝同登，觉后升沉可尽凭。我愧荷衣犹作客，君甘蔬食竟如僧。诗囊未削伤时草，官舍长悬供佛灯。但得茅斋容膝足，肯将三径累良朋。
寄怀都门六首·其一
作者：钱澄之
朝代：明
体裁：七言律诗

三年官舍酒频倾，自出春明悔此行。坐上谈疏清簟冷，篱边屐罢紫苔生。靴裘赠别登程便，药饵扶衰上马轻。拟过黄河分路去，徘徊深惜故人情。
寄怀都门六首·其三
作者：钱澄之
朝代：明
体裁：七言律诗

三策名高动帝京，披帷还听读书声。应酬不废神常静，荤血常除性本清。岂为持经多道气，更因力学慎交情。怀君此际缄窗坐，我正冲尘冒暑行。
寄怀都门六首·其二
作者：钱澄之
朝代：明
体裁：七言律诗

词林不次荷恩光，橐笔朝朝侍御床。莲烛撤来归院晚，宫衣著出退朝香。从游应制多风谏，启沃轮班进讲章。料是天炎今暂辍，閒吟时忆老诗狂。
寄怀都门六首·其五
作者：钱澄之
朝代：明
体裁：七言律诗

青箱堂上别筵开，大小尚书共把杯。经学家传怜一得，词坛世擅赏微才。梦回东阁留宾住，身悔中州入幕来。已约繁台秋后出，故人书札莫先裁。
寄怀都门六首·其六
作者：钱澄之
朝代：明
体裁：七言律诗

两年宾阁动招寻，自别春明悔至今。忘分祇缘同学早，相知终是旧交深。田园稳卧何时事，经学流传此日心。我到嵩山游即返，穷愁肯向俗人吟。
寄怀都门六首·其四
作者：钱澄之
朝代：明
体裁：七言律诗

王家最小佳公子，过市愁人拥巷看。綵笔巧沾吴女黛，斑衣独炫子衿寒。尚书垂老偏怜少，司马为兄亦觉难。遥忆纸窗花覆处，书声隔院正承欢。
寄怀钱尔斐孝廉·其一
作者：钱澄之
朝代：明
体裁：七言律诗

武水泱泱满县流，孝廉家在板桥头。竹声晴听通宵雨，山色阴含一院秋。为喜孤吟营小阁，时招野客上扁舟。梅花墓侧东门路，惆怅当年梦里游。
寄怀钱尔斐孝廉·其三
作者：钱澄之
朝代：明
体裁：七言律诗

乱馀泽国遍风波，破衲孤筇未敢过。枕被幸存兄弟乐，庭阶深望子孙多。向来白发应全秃，老去青衣岂解歌。借问客园憔悴叟，惊魂定后兴如何。
寄怀钱尔斐孝廉·其二
作者：钱澄之
朝代：明
体裁：七言律诗

两年风雨卧南园，问姓同为武肃孙。郭外花开春置酒，溪边诗就夜敲门。渍留震泽孤臣血，招断虞山万里魂。莫话昔年行乐事，斗人红袖至今存。
寄怀陆翼王六十初度
作者：钱澄之
朝代：明
体裁：七言律诗

游踪三载聚都门，别绪尊前苦未论。久混风尘身益健，同为宾客道偏尊。诗书渐废伤时事，岁月将衰重旧恩。莫叹穷经成皓首，师家绝学赖君存。
寄怀魏子存武部·其一
作者：钱澄之
朝代：明
体裁：七言律诗

忆昔南园三载居，与君晨夕兴何如。诗篇谬荷推钱起，名位宁知让魏舒。老去江淹才欲尽，难馀周顗酒全除。也闻对客频相念，戒我穷愁少著书。
寄怀魏子存武部·其二
作者：钱澄之
朝代：明
体裁：七言律诗

生还岭外卧江村，曾有书通司马门。寄讯每劳询活计，检诗深荷匿狂言。长篇即席还能就，老眼书经未尽昏。近日词坛应独步，樽前无我共谁论。
寄无可师·其一
作者：钱澄之
朝代：明
体裁：五言律诗

此来寻五老，亦拟问团瓢。岂意游踪滞，还闻去路遥。江寒舟怯换，地僻伴难邀。小阮崎岖至，应堪破寂寥。
寄无可师·其二
作者：钱澄之
朝代：明
体裁：五言律诗

近识安禅处，身心得自閒。供惟劳长者，居不择名山。法席应争请，馀生且合还。故乡斟酌住，浮渡白云间。
寄曹秋岳司农问素臣后事
作者：钱澄之
朝代：明
体裁：七言律诗

当湖志士君宗彦，久客天南事已非。乱日去留家是累，别来生死愿都违。十年消息凭谁问，万里妻孥仗汝归。自识门庭零落甚，遗孤此外更何依。
寄朱锡鬯通州幕中
作者：钱澄之
朝代：明
体裁：古风

吾友朱生家甪里，相国曾孙名父子。圭璋自是庙廊珍，翻然竹垞称高士。予亦避世栖田间，相逢却在长安市。君之才名四海知，诸侯争致惟恐迟。金石碑版搜欲尽，大书小篆无不奇。文章落笔妙天下，馀技尤擅花间词。我有才华亦萧索，况复老病心情恶。宗伯殁后心最悲，欲哭长歌不敢作。病中闻子八哀诗，伏枕吟之泪潜落。子诗情至后必传，每诵子作心爽然。此事亦恐应酬夺，喜子近得主人贤。古人著书须闭户，况有竹垞堪归田。我老不忘旧游地，犹拟来汎南湖船。
寄李羽先
作者：钱澄之
朝代：明
体裁：七言律诗

丰城家世仰先贤，零落裔孙最可怜。大宅入官犹望价，遗书经火有谁传。春无隔宿常留客，酒但谋欢不惜钱。记得夜深吾醉后，笙歌搅醒一街眠。
寄松溪令董砺阜索邑志·其一
作者：钱澄之
朝代：明
体裁：七言律诗

松溪县僻万山阿，为吏风流一郡歌。阖室甘贫妨政少，升衙无事得閒多。上官礼失还相恕，游客途穷亦罕过。闻与嗣宗修邑史，先朝遗迹好搜罗。
寄松溪令董砺阜索邑志·其二
作者：钱澄之
朝代：明
体裁：七言律诗

钱公旧是吾宗彦，曾以明经令此乡。少日击珰殊激烈，老年为政号循良。学宫俎豆何由得，易代讴吟且未忘。幸有志书登宦迹，不妨采实与编详。
寄毛恭则宪副天津·其一
作者：钱澄之
朝代：明
体裁：七言律诗

天南仗节旧劳臣，回首风烟二十春。端水序分鸿雁杳，漓江书寄鲤鱼频。长怜绝塞诗篇壮，可道中朝遇合新。笑我困穷成底事，祇馀双眼望交亲。
寄毛恭则宪副天津·其三
作者：钱澄之
朝代：明
体裁：七言律诗

百折平生志已违，西山何计出重围。滇南事去班行尽，岭外人回故旧稀。每痛吴郎无榇返，尚闻袁氏有孙归。天涯可信狂奴在，白首衔愁守钓矶。